"Αντάρτικο" στην Κρήτη: Γονείς αρνούνται να στείλουν τα παιδιά στο σχολείο... | Ελλάδα Ειδήσεις\nΓΡΑΦΕΙ: THETOC TEAM published 07 Ιαν. 22 (21:00) | update: 07 Ιαν. 22 (22:16)\nΑντιμέτωποι με το νέο νομικό πλαίσιο βρίσκονται πλέον γονείς στην Κρήτη που κρατούν τα παιδιά τους στο σπίτι και δεν τα στέλνουν στο σχολείο.\nΟι μαθητές επιστρέφουν στα θρανία τη Δευτέρα 10 Ιανουαρίου και όπως είναι φυσικό υπάρχει σε πολλούς αγωνία λόγω των χιλιάδων κρουσμάτων της μετάλλαξης Δέλτα.\nΩστόσο, στην Κρήτη κινούνται ήδη νομικές διαδικασίες για ακραίες περιπτώσεις, που αφορούν δηλαδή γονείς αρνητές των μέτρων για την πανδημία και οι οποίοι κρατούν στο σπίτι τα παιδιά και τους αρνούνται τη μόρφωση. Συνολικά 23 γονείς μαθητών θα βρεθούν ενώπιον εισαγγελέα στο Ηράκλειο, καθώς αρνούνται να τηρήσουν τα μέτρα και δεν αφήνουν τα παιδιά τους να πάνε στο σχολείο.\nΠρόκειται για γονείς μαθητών νηπιαγωγείων και δημοτικών σχολείων της πόλης, που αρνούνται σθεναρά να τηρήσουν τα υγειονομικά πρωτόκολλα με αποτέλεσμα οι ανήλικοι να απέχουν από τις σχολικές αίθουσες. Ορισμένοι εξ αυτών, μάλιστα, είχαν κρατήσει και πέρσι τα παιδιά τους στο σπίτι.\nΤι ισχύει μέχρι τώρα για γονείς-αρνητές\nΟι νεότερες επιταγές του ποινικού κώδικα, όμως, ορίζουν πως σε τέτοιες περιπτώσεις μπορεί να υπάρξει ακόμα και καταδίκη σε ποινή φυλάκισης μέχρι δύο ετών αλλά και χρηματικό πρόστιμο.\nΣχολεία: Πώς ανοίγουν τη Δευτέρα - Ολες οι αλλαγές στα πρωτόκολλα, πότε θα γίνονται τα τεστ, πότε κλείνει τμήμα\nΉδη, η διεύθυνση πρωτοβάθμιας εκπαίδευσης Λασιθίου έχει στείλει έγγραφο στην Εισαγγελία για την περίπτωση ενός μαθητή από σχολείο του Αγίου Νικολάου που δεν έχει περάσει φέτος το κατώφλι του σχολείου. Η κίνηση αυτή έγινε στα μέσα Δεκεμβρίου, μέχρι να κλείσουν τα σχολεία, όπως αναφέρει στο Cretalive ο προϊστάμενος της υπηρεσίας, κ. Μανώλης Μακράκης, το παιδί δεν είχε κάνει μάθημα. Τη Δευτέρα θα φανεί αν τελικά η συγκεκριμένη οδός είχε αποτέλεσμα. Αντίστοιχη περίπτωση με παιδί στην Ιεράπετρα έληξε με αίσιο τρόπο χωρίς να χρειαστεί να ληφθούν δραστικά μέτρα.\nΑνάλογο δρόμο αναμένεται να ακολουθήσει και η διεύθυνση πρωτοβάθμιας εκπαίδευσης Ηρακλείου σε περίπτωση που γονείς 23 συνολικά μαθητών εξακολουθούν να κρατούν τα παιδιά τους μακριά από το σχολείο. Πρόκειται για 17 μαθητές Δημοτικού και 6 Νηπιαγωγείου 18 συνολικά οικογενειών του Ηρακλείου.\nΌπως είναι γνωστό, το νομικό πλαίσιο έχει αλλάξει και έχει αυστηροποιηθεί, λόγω των νέων δεδομένων. Μετά από αυτή την εξέλιξη, οι διευθύνσεις πρωτοβάθμιας και δευτεροβάθμιας εκπαίδευσης επικαιροποίησαν τα στοιχεία των παιδιών που δεν κάνουν μάθημα από την αρχή της σχολικής χρονιάς ως και σήμερα. Έγινε συνάντηση με τον εισαγγελέα Ηρακλείου και αποφασίστηκε με το άνοιγμα των σχολείων να κληθούν οι γονείς των μαθητών να αναθεωρήσουν τη στάση τους.\nΟ διευθυντής της πρωτοβάθμιας εκπαίδευσης Ηρακλείου, κ. Μανώλης Μπελαδάκης, αναφέρει στο Cretalive πως θα δοθεί ένα εύλογο χρονικό διάστημα περιθώριο ώστε να δουν τα σχολεία την εξέλιξη της υπόθεσης και κατά πόσο οι γονείς ανταποκρίνονται σε αυτό το κάλεσμα. Αν δεν υπάρχει θετική ανταπόκριση στα μέσα της ερχόμενης βδομάδας, εκτός απροόπτου, η υπηρεσία θα ζητήσει από τα σχολεία να συμπληρώσουν μία φόρμα με όλα τα στοιχεία και αυτά θα κοινοποιηθούν στον εισαγγελέα για περαιτέρω ενέργειες.\nΗράκλειο: Ζητούν να μην ανοίξουν τα σχολεία τη Δευτέρα\nΝα μην ανοίξουν τα σχολεία την ερχόμενη Δευτέρα ζητά με ανακοίνωσή του ο Σύλλογος Γονέων και Κηδεμόνων του 23ου Νηπιαγωγείου Ηρακλείου.\nΌπως αναφέρει ο Σύλλογος, το άνοιγμα των σχολείων είναι μία αδιανόητη απόφαση εν μέσω 50.000 ημερήσιων κρουσμάτων και καλεί την κυβέρνηση να πάρει πίσω την απόφαση αυτή.\n"Αγαπητοί γονείς καλή χρονιά με υγεία.\nΕπικοινωνούμε μαζί σας για να σας ενημερώσουμε για τη θέση του Συλλόγου Γονέων σχετικά με το βεβιασμένο άνοιγμα των σχολείων που σχεδιάζει η κυβέρνηση για την ερχόμενη Δευτέρα. - Η θέση αυτή διαμορφώθηκε κατά πλειοψηφία (9-1) μετά από ψηφοφορία μεταξύ των μελών του Συλλόγου.\n- Την κυβέρνηση να πάρει πίσω την απόφαση για το βεβιασμένο άνοιγμα των σχολείων.\n- Τις Ενώσεις Γονέων να αντιδράσουν δυναμικά και να επιβάλλουν με κάθε τρόπο την παράταση των χριστουγεννιάτικων διακοπών για τουλάχιστον μία εβδομάδα με αναπλήρωση στο τέλος της χρονιάς.\n- Τα συνδικαλιστικά όργανα των εκπαιδευτικών να αναλάβουν πρωτοβουλία ώστε να προστατέψουν τη σχολική κοινότητα (και του ίδιους τους εκπαιδευτικούς φυσικά) κηρύσσοντας πιθανώς απεργία για την ερχόμενη εβδομάδα.\nο Σύλλογος Γονέων του 23ου Νηπιαγωγείου Ηρακλείου


Πλάθα: Πλέον έχουμε αρ...α! - Ισπανία - SPORT 24\nΠλάθα: "Πλέον έχουμε αρ...α!"\nΕπιμέλεια: Γιάννης Σταυρουλάκης Δημοσίευση: 15 Ιουν. 2015 14:04\nΖήτησαν από τον Τζουάν Πλάθα να συγκρίνει την πορεία της Ουνικάχα στη Liga Endesa σε σχέση με τα προηγούμενα χρόνια. Η αλήθεια είναι ότι ο Καταλανός κόουτς ήταν πολύ... γλαφυρός στην απάντησή του.\nΤο αποτέλεσμα του Game 5, στο ζευγάρι του ημιτελικού ανάμεσα στην Μπαρτσελόνα και τη Μάλαγα, έστειλε τους Καταλανούς στους τελικούς της Liga Endesa κι άφησε την Ουνικάχα με την... υπερπροσπάθεια.\nΗ ομάδα της Ανδαλουσίας ανέτρεψε το εις βάρος της 0-2 σε 2-2 ωστόσο ο Τζέισον Γκρέιντζερ αστόχησε στο σουτ της απελπισίας μετά την άστοχη βολή του Ντόλμαν για την Μπαρτσελόνα που προκρίθηκε σε ένατο συνεχόμενο τελικό στην Ισπανία (σ.σ. Supercopa, Copa del Rey, Liga Endesa).\nΗ σεζόν, λοιπόν, ολοκληρώθηκε χθες (14/6) στο Palau Blaugrana για τη Μάλαγα που έφτασε στα ημιτελικά του Copa del Rey, προκρίθηκε στο TOP-16 της Euroleague κι εν συνεχεία διεκδίκησε επί ίσοις όροις την πρόκρισή της στους τελικούς του πρωταθλήματος.\nΟ προπονητής της Μάλαγα, Τζουάν Πλάθα, κλήθηκε να συγκρίνει καταστάσεις σε σχέση με τα προηγούμενα χρόνια. Τι είχε να πει; "Πολλοί μας είχαν ξεγράψει μετά το 2-0, κάποιοι άλλοι έλεγαν ότι θα κάνουμε μια νίκη στη σειρά αλλά μέχρι εκεί. Δείξαμε σε όλους ότι δεν είχαμε σκοπό να τα παρατήσουμε, κόντρα στις προβλέψεις τους! Δουλέψαμε συλλογικά και βρεθήκαμε κοντά στο κάνουμε το 2-3. Έχουμε βελτιωθεί σε σχέση με ό,τι συνέβη στο παρελθόν. Πλέον είμαι περήφανος και μπορώ να πω ότι η Μάλαγα έχει αρχ...α"!\nΓΙΑ ΕΝΑΤΗ ΔΙΑΔΟΧΙΚΗ ΧΡΟΝΙΑ


04: 39: 57\nκαλησπέρα! Πρόσφατα εκανα εξετασεις καλλιέργειας κολπικού υγρού και τα αποτελέσματα έδειξαν οτι αναπτυχθηκαν λιγες αποικίες gardnerella vaginalis. Η γυναικολόγος μου σύστησε να παρω για 7 ημέρες flagyl και να χρησιμοποιώ κάθε βραδυ την κολπική κρεμα climycen. Τις πρώτες δυο μερες χρήσης ολα ηταν καλα αλλα την Τρίτη μερα ειδα ελάχιστο αίμα σε βλενωδη μορφη οταν σκουπιστηκα. ψαχνοντας στο διαδίκτυο διάβασα ένα post μιας ακόμη κοπέλας που ανέφερε ακριβως τα ιδια αλλα δεν ειχε λάβει απάντηση απο κανεναν στο forum. να προσθέσω οτι χρησιμοποιώ παράλληλα την αντιβιοτικη κρεμα fucidin εξωτερικά στην περιοχή διότι πριν 2 βδομάδες εκανα καυτηριασμό κονδυλωματων. εχω σκοπό να επικοινωνησω αυριο με τη γιατρο μου γιατι σημερα ειναι Κυριακή και θα ειναι εκτός ιατρειου. ειναι η 4η μερα της θεραπειας με την κρεμα. Να την βάλω σημερα ή οχι;;;\nAγαπητή φίλη. Αν δεν επίκειται περίοδος τις επόμενες ημέρες, θα συνεχίσεις κανονικά την κολπική κρέμα, προσεκτικά για να μην τραυματίσεις την περιοχή. Φιλικά Π.Κ.\nΚαλημέρα σας γιατρέ, αρχικά σας ευχαριστώ πολυ για την άμεση απάντηση σας. Περιμένω να αδιαθετήσω σε 4 περίπου μερες. Συνεπώς να συνεχίσω την κρεμα κανονικά; Θεωρειται φυσιολογική η εμφάνιση αιματος με την χρήση της κρέμας; Δεν νιωθω τίποτε αλλο, ούτε τσούξιμο, ούτε φαγούρα. Ευχαριστώ εκ των προτέρων.


Παίρνει Μασούντ και σενάριο για Κασάνο ο Παναθηναϊκός\nolaprasinagr Την / Το Πεμ Φεβ 02, 2017 7:01 pm\nΟ Παναθηναϊκός προσπάθησε την ύστατη στιγμή να αποκτήσει τον Σοτζάει Μασούντ από τον Πανιώνιο, αλλά εισέπραξε αρνητική απάντηση, με τους «κυανέρυθρους» να ζητούν 300.000 ευρώ.\nΩστόσο, τα ιρανικά ΜΜΕ βάζουν νέα τροπή στη μεταγραφή του 32χρονου μέσου, καθώς αναφέρουν πως ο Παναθηναϊκός έχει έρθει σε συμφωνία με την πλευρά του Μασούντ για το καλακαίρι.\nΝα θυμίσουμε πως ο Ιρανός μεσοεπιθετικός μένει ελεύθερος το καλοκαίρι από την ομάδα της Νέας Σμύρνης και από τις 1/1/2017 έχει δικαιώμα να συμφωνήσει με όποια ομάδα επιθυμεί.\nΟ «αλμυρός» Εντουάρντο\nΠαράλληλα, για την επίθεση προτάθηκε και ο Κροατοβραζιλιάνος Εντουάρντο ντα Σίλβα, ο οποίος έμεινε ελεύθερος απ’ τη Σαχτάρ, ωστόσο, πρόκειται για πάρα πολύ ακριβή περίπτωση και σε συνδυασμό με την ηλικία του (33), αλλά και το βεβαρημένο ιατρικό παρελθόν του, πολύ δύσκολα θα απασχολήσει σοβαρά το «τριφύλλι».\nΙταλικό δημοσίευμα ο Παναθηναϊκός φέρεται Κασάνο\nΣύμφωνα με ιταλικό δημοσίευμα ο Παναθηναϊκός φέρεται να έχει καταθέσει πρόταση στον Αντόνιο Κασάνο ο οποίος είναι ελεύθερος.\nΕνα ακόμα όνομα ελεύθερου ποδοσφαιριστή ήρθε να προστεθεί στη μεταγραφολογία των τελευταίων ημερών για τον Παναθηναϊκό. Οι πράσινοι αναζητούν παίκτες στη λίστα με τους ελεύθερους και ήδη αρκετά ονόματα έχουν ακουστεί.\nΤο τελευταίο που προστέθηκε στη συγκεκριμένη λίστα είναι αυτό του Αντόνιο Κασάνο.\nΟ 34χρονος επιθετικός έμεινε ελεύθερος στις 25 Ιανουαρίου και αναζητά τον επόμενο σταθμό της καριέρας του. Ο Ιταλός ανήκε στην Σαμπντόρια ωστόσο οι δύο πλευρές αποφάσισαν να λύσουν κοινή συναινέσει τη συμφωνία τους.\nΣύμφωνα με την "il Secolo XIX" ο Παναθηναϊκός και η Σαν Λορένσο έχουν καταθέσει προτάσεις στον Κασάνο και περιμένουν την απάντηση του. Την ίδια ώρα ο 34χρονος επιθετικός φέρεται να σκέφτεται να ζητήσει από την Σαμπντόρια να συνεχίσει να προπονείται με την υπόλοιπη ομάδα για να μη χάσει τη φόρμα του.\nΠέρσι, ο Κασάνο είχε συνολικά 25 συμμετοχές με δύο γκολ και έξι ασίστ, ενώ φέτος δεν έχει αγωνιστεί.\nΟ παίκτης έχει προταθεί στον Παναθηναϊκό, αλλά ουδεμία κίνηση για την απόκτησή του έχει γίνει. Ως "προφίλ" παίκτη πάντως (34 στα 35, χωρίς συμμετοχές εφέτος και με... άστατο χαρακτήρα) δεν ταιριάζει σ' αυτά που αναζητούν Λυμπερόπουλος και Ουζουνίδης...


Έρχεται ολοκαίνουργιο χριστουγεννιάτικο τραγούδι από την Ελένη Φουρειρα! | music.net.cy, μουσικά νέα, νέες κυκλοφορίες, mousika nea\nHome ΕΛΛΗΝΙΚΗ ΜΟΥΣΙΚΗ Έρχεται ολοκαίνουργιο χριστουγεννιάτικο τραγούδι από την Ελένη Φουρειρα!\nΗ Ελένη Φουρειρα επιστρέφει και φέρνει τα Χριστούγεννα νωρίτερα!\nΗ μοναδική Ελένη Φουρειρα επιστρέφει με νέο τραγούδι σε χριστουγεννιάτικο κλίμα, το οποίο θα κυκλοφορήσει σε λίγες μέρες από την Panik Records.\nΗ Ελένη Φουρειρα, ωστόσο μας έδωσε μια μικρή γεύση από το τραγούδι που θα κυκλοφορήσει σε λίγες μέρες στα Mad Cyprus 2016 με ένα άκρως χριστουγεννιάτικο, αλλά και sexy χορευτικό.\nΠάρτε μία γεύση από την εμφάνισή της:\nΠροηγούμενο ΆρθροΟ Γιάννης Κότσιρας επιστρέφει με νέο δίσκο με τίτλο “Ψεύτης καιρός”|Δείτε πότε!\nΕπόμενο ΆρθροΗ «ιστορία αγάπης» της πολικής αρκούδας με το σκύλο κατέληξε στο να τον σκοτώσει


ΤO KLYSMA: ΟΛΑ ΓΙΑ ΤΟΥΣ ΕΡΓΟΛΑΒΟΥΣ. ΦΑΤΕ!ΦΑΤΕ.\nΟΛΑ ΓΙΑ ΤΟΥΣ ΕΡΓΟΛΑΒΟΥΣ. ΦΑΤΕ!ΦΑΤΕ.\nΔυσβάσταχτο θα γίνειτο κόστος για κάθε έξοδο από την Αθήνα καθώς οι ιδιωτικές εταιρείες που έχουν την εκμετάλλευση των διοδίων προανήγγειλαν αυξήσες μέχρι και 50%!!\nΑκολουθόντας τις δύο κύριες διαδρομές που συνδέουν την πρωτεύουσα με τη Θεσσαλονίκη και την Ήπειρο,συναντάμε στα 515 χλμ για την συμπρωτεύουσα εννέα σταθμούς διοδίων,με συνολικό κόστος 19,80 ευρώ. Για τα 440 χλμ μεχρι τα Ιωαννινα συναντάμε δύο σταθμούς διοδίων αλλά και τη διέλευση της γέφυρας Ρίου-Αντιρίου,με συνολικό κόστος 18 ευρώ.\nΑπό την περασμένη Τρίτη τέθηκαν σε λειτουργία και τα πρώτα διόδια της Εγνατίας Οδού με αντίτιμο 2,80.Μην ξεχνάμε,ότι τα 670 χλμ του νέου αυτοκινητοδρόμου της Εγνατίας οδού θα καλυφθούν από δεκατρείς συνολικά σταθμούς διοδίων.\nΟΙ ΕΤΑΙΡΕΙΕΣ ΠΟΥ ΕΚΜΕΤΑΛΛΕΥΟΝΤΑΙ ΤΟΥΣ ΔΡΟΜΟΥΣ.\n1) Η υπό κρατική επίβλεψη εταιρεία Τ.Ε.Ο Α.Ε εκμεταλλεύεται τα ΜΑΛΓΑΡΑ\n2) Η ΝΕΑ ΟΔΟΣ Α.Ε (ΓΕΚ-ΤΕΡΝΑ, ΑCSdragados-Cintra) τα διόδια ΑΦΙΔΝΩΝ,ΘΗΒΑΣ,ΤΡΑΓΑΝΑΣ\n3)Η αυτοκινητόδρομος ΑΙΓΑΙΟΥ(ΑΚΤΩΡ,HOCHTIEF,ΑΘΗΝΑ,VINCI,ΑΕΓΕΚ}τα διόδια ΠΕΛΑΣΓΙΑΣ,ΜΟΣΧΟΧΩΡΙΟΥ και ΛΕΠΤΟΚΑΡΥΑΣ.\n4)Η ΟΛΥΜΠΙΑ ΟΔΟΣ (ΑΚΤΩΡ,HOCHTIEF,ΑΘΗΝΑ,VINCI,ΓΕΚ,JP) τα διόδια ΕΛΕΥΣΙΝΑ-ΙΣΘΜΟΣ και ΖΕΥΓΟΛΑΤΙΟ-ΡΙΟ\n5)Η ΜΟΡΕΑΣ(ΑΚΤΩΡ,ΙΝΤΡΑΚΟΜ) τα διόδια στο ΣΠΑΘΟΒΟΥΝΙ και την ΝΕΣΤΑΝΗ.\n6)Η ΕΓΝΑΤΙΑ ΟΔΟΣ τα διόδια ΠΟΛΥΜΥΛΟΥ\n7)Η ΓΕΦΥΡΑ (ΑΚΤΩΡ,ΑΘΗΝΑ,VINCI) τα διόδια της ΓΕΦΥΡΑΣ.\nΑΠΟ ΤΗΝ ΕΦΗΜΕΡΙΔΑ\nΑναρτήθηκε από KLYSMA στις 10:51:00 π.μ.\nΚάντε οποιοδήποτε κομμάτι κρέας τρυφερό σαν φιλέτο με αυτό το πανεύκολο κόλπο που ελάχιστοι γνωρίζουν


Ο καφές και η επίδρασή του στην υγεία\nΠολλά έχουν λεχθεί για την επίδραση του καφέ στην υγεία. Η ανάλυση των αποτελεσμάτων των πολυάριθμων ερευνών που έχουν γίνει ως τώρα χρειάζεται μεγάλη προσοχή, γιατί υπάρχουν διαφορές από άνθρωπο σε άνθρωπο, ανάλογα με την ηλικία, την ημερήσια ποσότητα καφέ, τη σύγχρονη λήψη οινοπνευματωδών και τις συνήθειες, όπως το κάπνισμα. Τα ηλικιωμένα άτομα είναι πιο ευαίσθητα στη δράση της καφεΐνης, ειδικά όσον αφορά στον ύπνο. Αντίθετα, τα παιδιά δεν φαίνονται πιο ευάλωτα από τους ενηλίκους σε ελαφρές δόσεις καφέ. Στους καπνιστές η δράση της καφεΐνης είναι λιγότερο έντονη, ενώ αντίθετα η λήψη αλκοόλ ή αντισυλληπτικού χαπιού, μειώνει την αποβολή της από τον οργανισμό. Η πιο γνωστή επίδραση του καφέ αφορά στο νευρικό σύστημα. Σε λογικές ποσότητες βελτιώνει τις πνευματικές ικανότητες γιατί προκαλεί εγρήγορση και μείωση της ανίας. Στον εγκέφαλο η καφεΐνη προκαλεί αγγειοσυστολή, ενώ στα περιφερειακά αγγεία, διαστολή. Δεν είναι λοιπόν τυχαίο που χρησιμοποιείται σε μερικά φάρμακα για την ημικρανία. Υπερβολική κατανάλωση προξενεί νευρικότητα, άγχος, αϋπνία. Στα περισσότερα άτομα τα ανεπιθύμητα συμπτώματα παρατηρούνται με κατανάλωση καφεΐνης άνω των 600mg/ημέρα (=4 φλιτζάνια των 150mg). Αμερικανικές έρευνες έδειξαν ότι πολύ υψηλές ποσότητες καφέ (άνω των 5 γραμμαρίων καφεΐνης, δηλαδή 75 φλιτζάνια), προκαλούν δηλητηρίαση, τον καφεϊνισμό, που μπορεί να οδηγήσει σε θανατηφόρο κώμα. Τέλος, πρέπει να σημειωθεί ότι μπορεί να παρατηρηθεί εθισμός στον καφέ, όχι λόγω καφεΐνης, αλλά από ένα άλλο συστατικό του, την μεθυλξανθίνη.\nΗ επίδραση του καφέ στην καρδιά είναι και αυτή πολυσυζητημένη. Σε συνηθισμένες ποσότητες ούτε αύξηση της πίεσης προξενεί, ούτε ταχυκαρδία σε υγιή άτομα. Αυτό μπορεί να συμβεί μόνο αν η κατανάλωση υπερβεί τα 90mg (= φλιτζάνια των 150ml) ή και σε μικρότερες ποσότητες σε άτομα που έχουν γνωστή ανωμαλία του καρδιακού ρυθμού. Ως προς το γαστρεντερολογικό σύστημα, κλασικά οι συμβουλές που δίνονται σε άτομα με διαφραγματοκήλη και παλινδρόμηση γαστρικού υγρού στον οισοφάγο με αίσθημα «καούρας», περιλαμβάνουν και απαγόρευση των ποτών που περιέχουν καφεΐνη. Τα αποτελέσματα όμως των ερευνών είναι αντικρουόμενα. Φαίνεται ότι υπάρχει ένα επίπεδο γαστρικής και εντερικής ευαισθησίας που διαφέρει από άτομο σε άτομο. Ο καφές δεν πειράζει το συκώτι, αντίθετα μπορεί να αποτρέψει τη δημιουργία ενός συγκεκριμένου είδους λίθων της χοληδόχου κύστης. Και μία χρήσιμη πληροφορία: η κατανάλωση καφέ λίγο πριν από τη λήψη αλκοόλ αυξάνει την απορρόφηση του τελευταίου. Στο αναπνευστικό επίπεδο έχει αποδειχθεί ότι ο καφές μειώνει τις κρίσεις άσθματος χάρη στη βρογχοδιαστολή που προκαλεί η καφεΐνη.\nΑπό ενδοκρινολογικής άποψης τώρα, παρατηρήθηκε ότι η ένταση των διαταραχών που έχουν οι γυναίκες πριν από την έμμηνο ρύση έχουν σχέση με την ποσότητα καφέ που καταναλώνουν. Χρειάζεται, βέβαια, μεγάλη προσοχή στην ερμηνεία αυτού του φαινομένου, γιατί υπάρχουν δυο πιθανές εξηγήσεις: ή ο καφές επιτείνει τα συμπτώματα ή εξαιτίας των συμπτωμάτων αυξάνεται η κατανάλωση καφέ...\nΗ καφεΐνη αυξάνει τη θερμογένεση μέσω του συμπαθητικού νευρικού συστήματος και της έκκρισης αδρεναλίνης. Η δράση της αυτή είναι συνεργική με της εφεδρίνης και γι' αυτό έχουν παρασκευαστεί στη Δανία φαρμακευτικά σκευάσματα για την αγωγή της παχυσαρκίας που περιέχουν τις δύο ουσίες. Η δράση, όμως, αυτή της καφεΐνης στο βασικό μεταβολισμό παρατηρείται μόνον μεταγευματικά, δηλαδή τις 3 ώρες που ακολουθούν τη λήψη ικανής ποσότητας καφέ (>400mg καφείνης=4,5 φλιτζάνια καφέ). Κατά τα άλλα, ο καφές σε λογική ποσότητα δεν επηρεάζει τον μεταβολισμό των πρωτεϊνών, των υδατανθράκων και των λιπιδίων. Σε πολύ μεγάλες δόσεις μπορεί να προκαλέσει υπεργλυκαιμία σε παχύσαρκα διαβητικά άτομα και ακόμη να αυξήσει σε μικρό βαθμό τη χοληστερίνη του αίματος. Ο καφές περιέχει κάλιο, μαγνήσιο, μαγγάνιο και φθόριο. Επίσης, προκαλεί αύξηση της αποβολής του ασβεστίου στα ούρα. Αυτό δεν έχει επιπτώσεις παρά μόνον σε άτομα που η διατροφή τους δεν περιλαμβάνει επαρκή ποσότητα ασβεστίου. Τα στοιχεία που υπάρχουν σχετικά με την επίδραση της καφεΐνης στο μυϊκό σύστημα και στις αθλητικές επιδόσεις είναι αντιφατικά και κανένα συμπέρασμα, ούτε συμβουλή μπορεί να διατυπωθεί προς το παρόν.\nΣε λογικές ποσότητες πάντα, δεν φαίνεται να επιδρά αρνητικά στη γονιμότητα. Καλό είναι όμως πριν από τη σύλληψη και ο άνδρας και η γυναίκα να μειώσουν την κατανάλωση καφέ. Αυτό πρέπει να συνεχιστεί και κατά τη διάρκεια της εγκυμοσύνης από τη γυναίκα, γιατί υπάρχουν στοιχεία που συνηγορούν σε αύξηση του κινδύνου αυτόματης αποβολής, που θα μπορούσε να οφείλεται σε συστατικό του καφέ, όπως το βενζοπυρένιο και το χλωρογενικό οξύ. Ο κίνδυνος βέβαια είναι 5 φορές μικρότερος του κινδύνου αποβολής από το κάπνισμα! Πάντως είναι αποδεδειγμένο ότι πολλά συστατικά μεταξύ των οποίων και η καφεΐνη διασχίζουν ελεύθερα τον πλακούντα και εισέρχονται στην κυκλοφορία του εμβρύου. Αντίθετα από την δράση του αλκοόλ και του τσιγάρου, λογική ποσότητα καφέ (<2 φλιτζάνια) δεν προκαλεί τερατογένεση, ούτε καθυστέρηση στην ανάπτυξη του εμβρύου. Δεν συμβαίνει το ίδιο και με την υπερβολική κατανάλωση, που αυξάνει συν τοις άλλοις και τον κίνδυνο άπνοιας αμέσως μετά τον τοκετό, λόγω απότομης πτώσης του επιπέδου καφεΐνης στο αίμα του νεογέννητου. Αλλά και κατά τη γαλουχία δεν πρέπει η λεχώνα να πίνει πάνω από 1 φλιτζάνι την ημέρα και καλύτερα αυτό να γίνεται αμέσως ύστερα από ένα θηλασμό γιατί η αποβολή της καφεΐνης από τον οργανισμό του νεογέννητου γίνεται με βραδύτερο ρυθμό και μπορεί να παρουσιαστούν εκνευρισμός και αϋπνία.


Νέος Αγρότης: Χάνονται τα όστρακα της Ελλάδας\nΣτα πρόθυρα του αφανισμού από τις ελληνικές θάλασσες βρίσκονται πληθυσμοί οστρακοειδών και κοχυλιών εξαιτίας της παράνομης αλιείας.\nΣπάνια είδη που συναντώνται μόνο στη Μεσόγειο κινδυνεύουν κυριολεκτικά να αποτελέσουν παρελθόν για τις ελληνικές θάλασσες μέσα στα επόμενα χρόνια, καθώς δεν υπάρχει κανένας περιορισμός για τον αριθμό των θαλάσσιων αυτών οργανισμών που μπορεί να αλιεύεται κάθε χρόνο.\nΕτσι, ενώ στις ταβέρνες και τα ψαράδικα της χώρας υπάρχει… υπερπληθυσμός από είδη, όπως τα κυδώνια, οι φούσκες, οι γυαλιστερές, οι πετροσωλήνες τα χτένια κ.ά., ο πραγματικός πληθυσμός των κοχυλιών και των οστρακοειδών στις θάλασσες βρίσκεται κάτω από το όριο που εξασφαλίζει τη διαιώνισή τους.\nΣύμφωνα με τις επιστημονικές καταγραφές, το μεγαλύτερο πρόβλημα μείωσης πληθυσμού αντιμετωπίζουν δύο πολύ γνωστά είδη οστράκων: η πίνα και η μπουρού.\n«Τα τελευταία χρόνια, η ελληνική αγορά κατακλύστηκε από απειλούμενα και προστατευόμενα είδη», επισημαίνει η υδροβιολόγος στο Ινστιτούτο «Αρχιπέλαγος», Αναστασία Μηλιού.\n«Συχνά, ούτε οι ερασιτέχνες αλιείς που ευθύνονται για το μεγαλύτερο μέρος του προβλήματος, αλλά ούτε και οι ίδιοι οι καταναλωτές γνωρίζουν πως η πίνα ή οι πετροσωλήνες αποτελούν απειλούμενο είδος και πως η εμπορία ή η κατανάλωσή τους απαγορεύονται.\nΓια αρκετά από τα παραπάνω είδη, η αλιεία με μηχανότρατες σε ρηχά νερά καταστρέφει το φυσικό τους περιβάλλον, όπου βρίσκουν καταφύγιο, ενώ η ρύπανση των θαλασσών σίγουρα δεν βοηθάει», αναφέρει η Α. Μηλιού.\nΕπιστήμονες και περιβαλλοντολόγοι επισημαίνουν στη Realnews πως ακόμα και είδη των οποίων δεν απαγορεύεται η αλιεία, όπως για παράδειγμα τα χτένια, παρουσιάζουν σημαντική μείωση, καθώς δόθηκαν υπερβολικά πολλές άδειες οστρακοαλιείας χωρίς να έχει προϋπάρξει κάποιος ουσιαστικός σχεδιασμός ή πλαίσιο ορθολογικής διαχείρισης.\nΠαράλληλα, και ενώ πολλά αλιεύσιμα είδη «προστατεύονται» από την ελληνική και ευρωπαϊκή νομοθεσία με συγκεκριμένες ζώνες αλιείας, απαγορευτικές περιόδους αλλά και περιορισμούς στις αλιεύσιμες ποσότητες, εξακολουθούν και μειώνονται, καθώς ελάχιστοι φαίνεται πως ακολουθούν το γράμμα του νόμου.\nΕπιπλέον, αν και η πάσης φύσεως ερασιτεχνική αλιεία οστράκων απαγορεύεται από τον νόμο, αυτό δεν έχει σταματήσει τους επίδοξους λαθραλιείς, καθώς οι έλεγχοι που γίνονται για την προστασία των ειδών είναι ανύπαρκτοι. «Σε ό,τι αφορά την πίνα, που έχει σχεδόν εκλείψει, απαγορεύεται ρητά η αλιεία και η εμπορία της.\nΔυστυχώς, παρά τις παραβάσεις που κατά καιρούς έχουν διαπιστωθεί, δεν έχουμε τη δικαιοδοσία να προχωρήσουμε σε οποιεσδήποτε ενέργειες όταν εντοπίσουμε ένα εστιατόριο ή μια ταβέρνα που πουλάει παράνομα είδη», λέει ο πλωτάρχης Νικόλας Καλογήρου από το Γραφείο Αλιείας του Λιμεναρχείου Πειραιά.\n«Το μόνο που μπορούμε πραγματικά να κάνουμε είναι να το καταγγείλουμε στην Αστυνομία. Σκεφτείτε, όμως, πόσο εκτεταμένες είναι οι παραβιάσεις, από τη στιγμή που στην Αττική, για παράδειγμα, η αλιεία των οστράκων επιτρέπεται μόνο στη Σαλαμίνα και πουθενά αλλού», προσθέτει ο Ν. Καλογήρου.\nΤα βγάζουν με κομπρεσέρ\nΕάν και οι νόμοι προβλέπουν τσουχτερά πρόστιμα και αφαίρεση αδειών, ο Μάρκος Γραμματικός, ψαράς και πρόεδρος του Αλιευτικού Συλλόγου Φούρνων Ικαρίας, θυμάται τα χρόνια που οι θάλασσες ήταν γεμάτες με μεγάλα κοχύλια, οστρακοειδή, αλλά και αχινούς.\n«Σήμερα, τα περισσότερα τείνουν να εκλείψουν και πολλά σπανίζουν επικίνδυνα. Εγινε μεγάλη ζημιά τα τελευταία χρόνια, κυρίως από τους ερασιτέχνες αλιείς, οι οποίοι σήκωναν ανεξέλεγκτα τα πάντα από τους βυθούς», τονίζει ο Μ. Γραμματικός.\nΣε ό,τι αφορά τους πετροσωλήνες, μέχρι και με ειδικά κομπρεσέρ τούς βγάζουν από τους βράχους όπου είναι γερά προσκολλημένοι, καταστρέφοντας τεράστιες παράκτιες περιοχές για μικρή συγκρητικά ωφέλιμη ποσότητα. «Είναι σαν να πηγαίνεις να μαζέψεις κάστανα και να κόβεις ολόκληρο το δέντρο», επισημαίνει η Μαρία Σαλωμίδη, περιβαλλοντολόγος στο ΕΛΚΕΘΕ.\n«Εμείς οι ίδιοι με τη στάση μας δημιουργούμε όλα τα προβλήματα στο περιβάλλον και μετά παραπονιόμαστε. Ο κόσμος πρέπει να ενημερωθεί και να σταματήσει να τα παραγγέλνει, καθώς η ζήτηση είναι που δημιουργεί την υπεραλίευσή τους», λέει. Η ίδια, όταν βρίσκεται κάπου που σερβίρουν απειλούμενα ή απαγορευμένα είδη, τους ρωτάει εάν γνωρίζουν πως αυτό που κάνουν είναι παράνομο. Η συνήθης απάντηση που της δίνουν είναι ότι αγοράστηκαν νόμιμα.


Η Παράκληση κάθε Τετάρτη στο Ναό μας\nΚάθε Τετάρτη, στον Ιερό Ναό μας, στίς 5.00 μ.μ. :\nΗ ΙΕΡΑ ΑΚΟΛΟΥΘΙΑ ΤΟΥ ΕΣΠΕΡΙΝΟΥ καί\nΟ ΠΑΡΑΚΛΗΤΙΚΟΣ ΚΑΝΩΝ ΣΤΗΝ ΥΠΕΡΑΓΙΑ ΘΕΟΤΟΚΟ\nΗ Ιερά Παράκληση προς την Υπεραγία Θεοτόκο για τους ασθενείς και εμπερίστατους αδελφούς μας τελείται κάθε Τετάρτη απόγευμα, μετά τον Εσπερινό, όπου και μνημονεύονται τα ονόματα των ασθενούντων ενοριτών μας, ως και των επισκεπτών από το κοντινό νοσηλευτικό ίδρυμα «ΙΑΣΩ» αδελφών μας.\nΣΤΗΝ ΩΔΗ ΤΗΣ ΘΕΟΤΟΚΟΥ...\n«Από του νυν μακαριούσί με πασαι αι γενεαί» (Λουκ. α´ 48).\nΗ Παρθένος εδώ προφητεύει για τον εαυτό της. Αυτό που για μας σήμερα φαίνεται φυσικό, για την Θεοτόκο ήταν θέμα αποκαλύψεως. Το Άγιο Πνεύμα έσυρε το πέπλο της ιστορίας και έδειξε στην Θεοτόκο την προσωπική της τύχη. «Μακαριούσί με πάσαι αι γενεαί» του μέλλοντος. Εκείνη που έμελλε να γίνη Μητέρα του Υιού του Θεού θα γινόταν ταυτόχρονα και το πιο σημαντικό πρόσωπο όλων των γενεών. Αυτή που θα έδινε την ανθρώπινη φύσι στον Υιό και Λόγο του Θεού, έμελε να πάρη απ᾿ Αυτόν —σαν μια αντίδοσι ιδιωμάτων— υπερχρονική τιμή και δόξα.\nΌταν κανείς μπαίνει στον κόσμο του Θεού, η ύπαρξη του διευρύνεται. Όποιος μπαίνει στον κύκλο του Θεού, μπαίνει στον κύκλο της αιωνιότητος. «Το έλαττον από του κρείττονος ευλογεῖται» (Ἑβρ. ζ´ 7). Όταν το μηδέν μπαίνει κοντά στη μονάδα, χάνει τη μηδαμινότητά του και αποκτά μεγάλη αξία. Εκείνη που αξιώθηκε να γίνη Νύμφη και Μητέρα του Νυμφίου Χριστού, πήρε την πρώτη θέσι κοντά στην Τριαδική Μονάδα.\nΟ χριστιανός δεν είναι παρά ένα από τα πολλά μηδενικά που βρίσκονται πίσω από την Τριαδική Μονάδα. Μέσα στον πολυψήφιο αυτό αριθμό ο άνθρωπος αποκτά τρισμέγιστη αξία. Έξω όμως απ᾿ αυτόν παραμένει ένα άχρηστο μηδενικό…\nEπισκόπου Aχελώου Ευθυμίου\n(Αναφορά στην Ωδή (=τραγούδι) της Θεοτόκου Μαριάμ κατά τη συνάντησή με την Ελισάβετ)


Τέλη κυκλοφορίας: Πιθανή 2μηνη παράταση - Πόσα θα πληρώσετε-(πίνακες) - εναντιοVS\nΤέλη κυκλοφορίας: Πιθανή 2μηνη παράταση – Πόσα θα πληρώσετε-(πίνακες)\nΗ κυβέρνηση εξετάζει την πιθανότητα να δώσει μια περίοδο χάριτος δύο μηνών για την πληρωμή των τελών κυκλοφορίας. Αναλυτικοί πίνακες τελών ανάλογα με την παλαιότητα του αυτοκινήτου.\nΣύμφωνα με δηλώσεις του υπουργού οικονομικών Χρήστου Σταϊκούρα, εξετάζεται ως πιθανότητα μια μικρή παράταση στην πληρωμή των τελών κυκλοφορίας. Δεν υπάρχει ειλημμένη απόφαση για τη δίμηνη περίοδο χάριτος, αποτελεί όμως μια σκέψη για ανακούφιση των νοικοκυριών εν μέσω και των προβλημάτων που προκαλεί το lockdown και η πανδημία.\nΗ σχετική ρύθμιση πάντως υπάρχει πιθανότητα να έρθει μαζί με την τροπολογία για την παράταση πληρωμής των επιταγών την επόμενη εβδομάδα, που θεωρείται δεδομένη.\nΤαυτόχρονα, όπως επιβεβαίωσε ο υπουργός, τίποτα δεν αλλάζει το ύψος των τελών κυκλοφορίας που θα πληρώσουμε για το 2021.\nΗ ΑΑΔΕ δεν έχει ωστόσο αναρτήσει ακόμα τα σχετικά ειδοποιητήρια για την πληρωμή των τελών κυκλοφορίας, παρότι προβλέπεται η πληρωμή τους από την 1η Νοεμβρίου έως και την 31η Δεκεμβρίου κάθε έτους. Το γεγονός αυτό είναι ενδεικτικό και της μεγάλης πιθανότητας παράτασης, καθώς έχουν ήδη .\nΥπενθυμίζουμε ότι και το 2020 η παράταση είχε φτάσει στον ένα μήνα, δηλαδή στο τέλος του Ιανουαρίου, δεν είχε ανακοινωθεί όμως παρά ελάχιστα 24ωρα πριν τη λήξη της κανονικής προθεσμίας, στο τέλος του χρόνου.\nΤα τέλη κυκλοφορίας που πρέπει να πληρώσουμε για το 2021 παραμένουν στο ίδιο επίπεδο με τα περσινά, αν και αυτή θα είναι η τελευταία χρονιά που υπολογίζονται βάσει του προτύπου κατανάλωσης και ρύπων NEDC. Από το επόμενο έτος, ο υπολογισμός των ρύπων θα γίνεται με βάση το πρότυπο WLTP, το οποίο ως πιο αυστηρό θα έχει αποτέλεσμα την αύξηση στις εκπομπές CO2 όλων των αυτοκινήτων, με αποτέλεσμα να πρέπει να γίνει μια σχετική προσαρμογή και στο κόστος των τελών/γραμμάριο CO2.\nΌπως μπορείτε να δείτε και στις εικόνες που ακολουθούν, τα τέλη έχουν τρεις τρόπους υπολογισμού, ανάλογα με την παλαιότητα του οχήματος. Ο φθηνότερος είναι για τα αυτοκίνητα που έχουν ταξινομηθεί έως το 2000 και υπολογίζονται με βάση τα κυβικά εκατοστά χωρητικότητας του κινητήρα.\nΣτη συνέχεια έχουμε το δεύτερο επίπεδο για τα αυτοκίνητα που ταξινομήθηκαν έως το 2005, τα οποία πληρώνουν ελαφρώς περισσότερα και εκείνα που ταξινομήθηκαν από το 2006 έως την 31/10 του 2010, που επιβαρύνονται επίσης με κάτι παραπάνω. Και στις δύο τελευταίες περιπτώσεις, ο υπολογισμός των τελών γίνεται με τα κυβικά εκατοστά του κινητήρα. Από την 31/10 του 2010 και ύστερα, τα αυτοκίνητα πληρώνουν τέλη κυκλοφορίας με βάση τους ρύπους που εκπέμπουν.\nΑιώνιος ΕΝΦΙΑ και μετά το Μνημόνιο: Δείτε αναλυτικά το ”αναπτυξιακό” Σχέδιο Τσακαλώτου


Η Ανώνυμη Εταιρεία Μονάδων Υγείας (ΑΕΜΥ Α.Ε.) ιδρύθηκε με το Ν.3293/2004 αναλαμβάνοντας την άμεση μετα-ολυμπιακή αξιοποίηση της Πολυκλινικής του Ολυμπιακού Χωριού. Αποτελεί Δημόσια Επιχείρηση Κοινής Ωφέλειας (ΔΕΚΟ) που τελεί υπό την εποπτεία του κράτους, η οποία ασκείται από τη Διυπουργική Επιτροπή Δημοσίων Επιχειρήσεων και Οργανισμών και από τον Υπουργό Υγείας κατά τα προβλεπόμενα από τις διατάξεις του Ν.3429/2005 περί λειτουργίας των ΔΕΚΟ.\nΠρωταρχική βασική δραστηριότητα της ΑΕΜΥ ΑΕ αποτέλεσε η λειτουργία και αξιοποίηση των υποδομών της Πολυκλινικής του Ολυμπιακού Χωριού, η οποία αποτελεί εποπτευόμενο φορέα της.\nΗ ΑΕΜΥ Α.Ε. εποπτεύει και διαχειρίζεται την Πολυκλινική Ολυμπιακού Χωριού, το Κέντρο Υγείας Αποκατάστασης και Αποθεραπείας Κερατέας – Κ. Πρίφτης και το Γενικό Νοσοκομείο Θήρας.


Διαγωνισμός Προμήθειας Συστήματος από το Δήμο Καλαμάτας: Ηλεκτρονική πληροφόρηση για πεζούς και οδηγούς - ΕΛΕΥΘΕΡΙΑ Online\nΤετάρτη, 06 Μαρτίου 2013 07:30\nΔιαγωνισμός Προμήθειας Συστήματος από το Δήμο Καλαμάτας: Ηλεκτρονική πληροφόρηση για πεζούς και οδηγούς\nΣε διεθνή διαγωνισμό θα προχωρήσει ο Δήμος Καλαμάτας για την εγκατάσταση στη μεσσηνιακή πρωτεύουσα ηλεκτρονικού συστήματος πληροφόρησης -οδηγών και πολιτών- για την κυκλοφορία, αλλά και τη δυνατότητα στάθμευσης στην πόλη.\nΟ προϋπολογισμός του έργου -που χρηματοδοτείται στο σύνολό του από το πρόγραμμα "Ψηφιακή Σύγκλιση" του ΕΣΠΑ- ανέρχεται σε 196.650 ευρώ με τον ΦΠΑ.\nΤη σχετική απόφαση έλαβε κατά πλειοψηφία η Οικονομική Επιτροπή στη χθεσινή της συνεδρίαση -με τον επικεφαλής της μείζονος μειοψηφίας Θόδωρο Μπρεδήμα να ψηφίζει λευκό και τον εκπρόσωπο της "Λαϊκής Συσπείρωσης" Τάσο Νιάρχο, να καταψηφίζει.\nΟι δυο τους επέκριναν, ο πρώτος την καθυστερημένη ενημέρωση του σχετικού φακέλου -αργά χθες το πρωί-, ενώ ο δεύτερος σημείωσε ότι η πίστωση θα καταλήξει και πάλι σε χέρια ξένων εταιρειών.\nΤο σύστημα που προβλέπεται αφορά στην εγκατάσταση α) ειδικών πινάκων σε 10 επιλεγμένες στάσεις λεωφορείων, οι οποίες θα ενημερώνουν για τον χρόνο άφιξης των λεωφορείων, β) ειδικών πινάκων στα δύο πάρκινγκ του Νέδοντα, που θα πληροφορούν για τη διαθεσιμότητα ελεύθερων θέσεων και γ) ηλεκτρονικού πίνακα -πιθανότατα στη Νέα Είσοδο- προς ενημέρωση των εισερχόμενων οδηγών για την κυκλοφορία στην Καλαμάτα, η οποία θα καταγράφεται από δίκτυο αισθητήρων κίνησης.\nΕξ άλλου, η Οικονομική Επιτροπή -στη χθεσινή της συνεδρίαση- ενέκρινε, επίσης κατά πλειοψηφία- τη διενέργεια διαγωνισμού για την εγκατάσταση αυτόνομων συστημάτων φωτισμού, με μίνι φωτοβολταϊκά πάνελ, καθώς και ενημερωτικών πινάκων, σε 38 στάσεις του αστικού ΚΤΕΛ.\nΤο έργο -προϋπολογισμού 73.381,80 ευρώ με τον ΦΠΑ- χρηματοδοτείται εξ ολοκλήρου από το ΕΣΠΑ, γνωστοποίησε ο πρόεδρος της Επιτροπής Παύλος Μπουζιάνης.\nΤέλος, στην ίδια συνεδρίαση, η επιτροπή ενέκρινε -κατά πλειοψηφία- τη διενέργεια πρόχειρου μειοδοτικού διαγωνισμού για την τουριστική προβολή των ορεινών περιοχών του Δήμου Καλαμάτας.\nΟ προϋπολογισμός είναι 40.590 ευρώ και η χρηματοδότηση προέρχεται -κατά 70%- από το πρόγραμμα αγροτικής ανάπτυξης "Αλέξανδρος Μπαλτατζής".


H Investors Bank εγκαινίασε νέο υποκατάστημα στο Μέρικ του Λονγκ Άιλαντ | Greek News\nH Investors Bank εγκαινίασε νέο υποκατάστημα στο Μέρικ του Λονγκ Άιλαντ\nJuly 17th, 2017 Top Story 2, ΕΛΛΑΔΑ, ΗΠΑ - ΚΟΣΜΟΣ, ΚΥΠΡΟΣ, ΟΙΚΟΝΟΜΙΑ, ΟΜΟΓΕΝΕΙΑ 0 comments 1454\nΣε μια ακόμη γειτονιά που σφύζει από Ελληνισμό επεκτάθηκε η τράπεζα Investors Bank, που εγκαινίασε τη Δευτέρα 19 Ιουνίου το 154ο υποκατάστημά της, στο Μέρικ του Λόνγκ Άιλαντ. Το υποκατάστημα βρίσκεται στη διεύθυνση 2150 Merrick Road, Merrick, NY 11566, σχεδόν απέναντι από την ελληνορθόδοξη εκκλησία του Αγίου Δημητρίου.\nΠαρά το γεγονός ότι για αρκετή ώρα έπεφτε ραγδαία βροχή, στα εγκαίνια το υποκατάστημα ήταν κατάμεστο από κόσμο, ανάμεσά τους πολλοί Ελληνοαμερικανοί επιχειρηματίες της περιοχής, ο ιερατικώς προϊστάμενος της κοινότητας Αγίου Δημητρίου π. Νικηφόρος Φακίνος, ο πρόεδρος της κοινότητας Νίκος Πουλικίδης, ο πρώην πρόεδρος και επίτροπος της κοινότητας Πίτερ Λούκας κ.α. Έντονη ήταν και η παρουσία φιλανθρωπικών και μη κερδοσκοπικών οργανισμών, τους οποίους η Investors συνδράμει, όπως η ομογενειακή Pins for Pauly που βοηθά παιδιά με λευχαιμία.\nΟ π. Νικηφόρος Φακίνος στο σύντομο χαιρετισμό του καλωσόρισε την Investors Bank στο Μέρικ.\n«Είναι ένα πολύ όμορφο υποκατάστημα», είπε.\nΠαράλληλα μιλώντας εκ μέρους του οργανισμού Pins fo Pauly ευχαρίστησε την τράπεζα γιατί χάρη στην συνδρομή της προς τον οργανισμό βοηθούνται πολλά παιδιά τα οποία πάσχουν από λευχαιμία.\n«Καθώς το όνομα της τράπεζας είναι Investors, να σας πω πως εμείς επενδύουμε σε καλές πράξεις, οι οποίες αποδίδουν έναν καλύτερο κόσμο. Κι αυτό προσφέρει χαρά κι ελπίδα σε πολλά παιδιά».\nΠαρόντες επίσης, μεταξύ άλλων, εκ μέρους της τράπεζας, ο εκτελεστικός αντιπρόεδρος και υπεύθυνος της επιχειρησιακής λειτουργίας της Investors Ντόμινικ Κάμα, ο εκτελεστικός αντιπρόεδρος και επικεφαλής του Retail Banking Πολ Καλαμαράς, η Μαρία Οδυσσέως, ο Νίκος Παφίτης κ.α.\nΑνοίγοντας την τελετή των εγκαινίων, η διευθύντρια του υποκαταστήματος Therese Mora, αφού ευχαρίστησε τους παρευρισκόμενους είπε ότι η τράπεζα έχει 154 υποκαταστήματα, εκ των οποίων τα 51 στη Νέα Υόρκη.\n«Το δικό μας στο Λονγκ Άιλαντ έχει τον τυχερό αριθμό 7», είπε.\nΗ κ. Μόρα παρουσίασε το προσωπικό του υποκαταστήματος το οποίο ξεκίνησε να λειτουργεί στις αρχές Μαΐου, καθώς και τα ηγετικά στελέχη της τράπεζας που ήταν παρόντες.\nΜιλώντας στην εκδήλωση, ο Ντόμινικ Κάμα ευχαρίστησε όλους για την θερμή υποδοχή που επιφύλαξαν στην Investors Bank στο Μέρικ και το Λονγκ Άιλαντ γενικότερα.\nΛαμβάνοντας αφορμή την επισήμανση του π. Νικηφόρου Φακίνου για την επένδυση σε καλές πράξεις, ο κ. Κάμα είπε πως «μπορείς να πηγαίνεις καλά και την ίδια στιγμή να κάνεις το καλό».\n«Είμαστε ευτυχείς που έχουμε ανάμειξη στις δραστηριότητες του οργανισμού σας καθώς και στις δραστηριότητες πολλών μη κερδοσκοπικών οργανισμών εδώ στο Λονγκ Άιλαντ».\nΜιλώντας για την Investors Bank είπε πως είναι η μεγαλύτερη τράπεζα με έδρα τη Νέα Ιερσέη, με στοιχεία ενεργητικού ύψους 24 δισεκατομμυρίων και με 100 υποκαταστήματα στη Νέα Ιερσέη.\n«Ομως αναπτυσσόμαστε ταχέως κι εδώ στη Νέα Υόρκη. Έχουμε υποκαταστήματα στο Μπρούκλιν, το Κουίνς, το Μανχάταν και το Στάτεν Άιλαντ, όμως οικοδομούμε κι εδώ στο Λονγκ Άιλαντ γιατί πιστεύουμε στο Λονγκ Άιλαντ, την οικονομία του και τα σπουδαία έργα που γίνονται. Αν κι έχουμε στις διάθεσή μας πολλές επιλογές για το που θα επεκταθούμε, εμείς επιλέξαμε το Λονγκ Αϊλαντ, γιατί πιστεύουμε ότι υπάρχει πραγματική ευκαιρία για μία τράπεζα όπως η δική μας».\nΟ Ντόμινικ Κάμα εξήγησε ότι λέγοντας «μία τράπεζα όπως η δική μας» εννοεί πως η Investors είναι μία διαφορετική τράπεζα.\n«Είμαστε μία τράπεζα που προσπαθούμε να κάνουμε τη διαφορά στις κοινότητες που υπηρετούμε. Συνάντησα σήμερα πολλούς εκπροσώπους μη κερδοσκοπικών οργανισμών του Λονγκ Άιλαντ και πολλές απ’ αυτές που έχουν ήδη βιώσει την εμπειρία της τράπεζάς μας, μας ευχαρίστησαν για πράγματα που κάναμε. Πιστεύουμε με ειλικρίνεια ότι είναι ευθύνη μας να αποτελούμε κομμάτι της κοινότητας. Ποιο θα ήταν άλλωστε το όφελος για ένα ίδρυμα όπως το δικό μας, αν δεν ήταν κομμάτι της κοινότητας, βοηθώντας και κάνοντας τη διαφορά; Αυτό που κάνουμε, οι τραπεζικές μας εργασίες, είναι εύκολο πράγμα. Αυτό όμως που κάνετε είναι το δύσκολο και κάνει τη διαφορά».\nΟ κ. Κάμα είπε πως είναι υπερήφανος γιατί ανήκει στην Investors Bank, αλλά και που συνεργάζεται με τέτοιου ανθρώπους οι οποίοι εργάζονται για ευγενείς σκοπούς.\nΜιλώντας στη Greek News ο εκτελεστικός αντιπρόεδρος της Investors Bank και επικεφαλής του Retail Banking, Πολ Καλαμαράς, είπε πως η τράπεζα έχει ενθουσιαστεί με το άνοιγμα του υποκαταστήματος στο Μέρικ, που είναι το 154ο συνολικά,\n«Συνεχίζουμε να επεκτεινόμαστε στο Λονγκ Άιλαντ που αποτελεί για την τράπεζα μία πολύ σημαντική αγορά. Ηδη, έχουμε αναμειχθεί με την τοπική εκκλησία και κάνουμε μαζί τους αρκετά πράγματα. Κι ευχαριστούμε όλους για τη θερμή υποδοχή που τύχαμε στην κοινότητα».\nΥπενθυμίσαμε στον κ. Καλαμαρά την υπόσχεση της Investors, όταν αγόρασε από την Τράπεζα Πειραιώς την Marathon Bank, πως δεν θα ξεχάσει την Ελληνοαμερικανική Κοινότητα.\n«Είμαστε πλήρως δεσμευμένοι σ’ αυτή μας την υπόσχεση κι έχουμε κάνει πολύ καλά πράγματα για την Ελληνοαμερικανική Κοινότητα. Κάθε Ελληνοαμερικανικός οργανισμός, μεγάλος ή μικρός, μικροί φιλανθρωπικοί οργανισμοί κι ιδίως αυτοί που ασχολούνται με τα παιδιά, ωφελούνται πολύ περισσότερο τώρα, απ’ όσο μπορούσε να τους βοηθήσει η Marathon Bank. Το καταλαβαίνετε, πως αν είσαι λίγο μεγαλύτερος, μπορείς να επενδύσεις πολύ περισσότερο στην κοινότητα. Ακολουθήσαμε λοιπόν το παράδειγμά τους κι ελπίζω η κοινότητα να αισθάνεται πως κάνουμε καλή δουλειά».\nΣυζητήσαμε με τον κ. Καλαμαρά που βλέπει να πηγαίνουν τα επιτόκια, μετά την αύξηση από την Ομοσπονδιακή Αποθεματική Τράπεζα.\n«Η FED αύξηση τα βραχυχρόνια επιτόκια. Τα μακροχρόνια έχουν μειωθεί. Κατ’ ακρίβεια τα επιτόκια των στεγαστικών και των εμπορικών δανείων μειώνονται και οι δανειστές δεν έχουν πληγεί από αυτό το περιβάλλον».\nΟ Πολ Καλαμαράς πρόσθεσε ότι σε σχέση με τους καταθέτες, υπάρχει όφελος καθώς τα επιτόκια που παίρνουν έχουν αυξηθεί κι ο ανταγωνισμός που υπάρχει οδηγεί τις τράπεζες να δίνουν καλύτερα επιτόκια. Μας έφερε ως παράδειγμα το επιτόκια που έδινε η τράπεζα για λογαριασμό Money Market, το οποίο ήταν 1,25% και προέβλεψε να συνεχίσουν να πηγαίνουν καλά, εξ αιτίας του ανταγωνισμού.\nΓια τα σχέδια της Investors Bank στο Λονγκ Άιλαντ, ο κ. Καλαμαράς είπε πως η τράπεζα έχει ακόμη να διανύσει πολύ δρόμο και μελετά ακόμη και την περίπτωση κάποιας εξαγοράς τράπεζας.\n«Είναι μεταξύ των κομητειών που έχουμε στο στόχαστρο. Εχουμε πολύ δουλειά στο Μπρούκλιν, το Κουίνς βρίσκεται σερ πολύ καλή κατάσταση, οπότε τώρα εστιαζόμαστε στην αγορά του Λονγκ Άιλαντ».\nNext article Το απόγευμα της Τρίτης η ενημέρωση του Σ.Α. από τον Έσπεν Μπαρθ Έιντε\nPrevious article Εκδήλωση μνήμης για τις μαύρες επετείους του Ιούλη του 1974 στη Νέα Υόρκη


Χίμκι - Ολυμπιακός: Ξεκίνημα σε "δύσβατη" έδρα! Η πρεμιέρα στη Euroleague - Ειδήσεις\nNewsit / Αθλητικά / Μπάσκετ / Χίμκι – Ολυμπιακός: Ξεκίνημα σε “δύσβατη” έδρα! Η πρεμιέρα στη Euroleague\nΧίμκι – Ολυμπιακός: Ξεκίνημα σε “δύσβατη” έδρα! Η πρεμιέρα στη Euroleague\nΔημοσιεύθηκε: 12.10.2018 | 11:42\nΟ Ολυμπιακός κάνει πρεμιέρα στη φετινή Euroleague κόντρα στη Χίμκι στη Ρωσία, σε μία έδρα, που ξυπνάει άσχημες αναμνήσεις για τους "ερυθρόλευκους", αφού στις δύο τελευταίες τους αναμετρήσεις εκεί έφυγαν με "30άρες" στην πλάτη.\nΗ πρώτη αγωνιστική της Euroleague για τη σεζόν 2018-19 φέρνει τον Ολυμπιακό σε μία “δύσβατη” έδρα από την οποία έχει φύγει νικητής μόλις μία φορά, αφού η Χίμκι έχει αποδειχθεί σε… κακό δαίμονα των Πειραιωτών στη νέα μορφή της διοργάνωσης.\nΟι “ερυθρόλευκοι” κάνουν φέτος ένα νέο ξεκίνημα, με τον Ντέιβιντ Μπλατ στον πάγκο και αρκετούς νέους παίκτες, στους οποίους περιλαμβάνονται και ο Γουίλιαμς – Γκος και ΛεΝτέι, που θα αγωνιστούν για πρώτη φορά στην καριέρα τους, στη Euroleague.


Προς μια τρίτη Ιντιφάντα;\n14 Οκτωβρίου 2015 - 08:59\nΤoυ Νίκου Παναγιωτίδη *\nΣτις 28 Σεπτεμβρίου 2000 ο αρχηγός του κόμματος Λικούντ Αριέλ Σιαρόν θα επισκεφθεί το Όρος του Ναού στην Ιερουσαλήμ παρά τις υποδείξεις των συμβούλων του να μην το πράξει.\nΣε αυτό το ιερό μέρος τόσο για τους Παλαιστίνιους όσο και για τους Εβραίους θα εκφωνήσει μια ομιλία που θεωρήθηκε προκλητική για τους Παλαιστινίους αναφέροντας, ότι «το Ισραήλ δεν πρόκειται να παραχωρήσει ποτέ στους Παλαιστίνιους τη γη που βρίσκεται στο τέμενος Αλ-Άκσα». H ομιλία του θα αποτελέσει τη θρυαλλίδα για να ξεσπάσει η Δεύτερη Παλαιστινιακή Ιντιφάντα (εξέγερση). Κύριος στόχος των εξεγερμένων Παλαιστινίων, ο τερματισμός της ισραηλινής κατοχής στη Ανατολική Ιερουσαλήμ και στη Δυτική Όχθη.\nΗ δεύτερη Ιντιφάντα, πολύ πιο σφοδρή από την πρώτη (1987-1993), θα διαρκούσε πέντε χρόνια, με θλιβερό απολογισμό 3.500 Παλαιστινίους νεκρούς και 1.000 Ισραηλινούς. Η αυθόρμητη παλαιστινιακή εξέγερση είχε πολλαπλές επιπτώσεις επί της ισραηλινοπαλαιστινιακής διένεξης σε διάφορα επίπεδα. Αρχικά επισφράγισε επίσημα το θάνατο του Όσλο – της μακρόσυρτης ειρηνευτικής διαδικασίας που υπογράφηκε το 1993 μεταξύ του Γιάσερ Αραφάτ και του Γιτζάκ Ράμπιν διά μέσου της οποίας εκχωρείτο μια ιδιότυπη αυτονομία στα κατεχόμενα παλαιστινιακά εδάφη σε Δυτική Όχθη και Λωρίδα της Γάζας.\nΣε γενικές γραμμές τόσο η πρώτη Ιντιφάντα όσο και η δεύτερη αποσκοπουσαν στο να αυξήσουν το κόστος της κατοχής για το Ισραήλ (πολιτικό-οικονομικό-στρατηγικό) και να το εξαναγκάσουν σε αναδίπλωση από τα κατεχόμενα εδάφη.\nΟμολογουμένως οι Παλαιστίνιοι από την εποχή της πρώτης Ιντιφάντας είχαν καταφέρει να επιφέρουν μεγάλα οικονομικά πλήγματα στο Ισραήλ, αφού τους πρώτους πέντε μήνες της εξέγερσης το Ισραήλ είχε απώλειες οκτακοσίων εκατομμυρίων δολαρίων. Σε στρατηγικό επίπεδο ο αγώνας τους απόκτησε διεθνή νομιμοποίηση, αφού κατάφεραν να αντιστραφεί η εικόνα του μικρού Δαβίδ ο οποίος μαχόταν εναντίον του αραβικού Γολιάθ. Τα διεθνή ΜΜΕ έδειξαν ποιος ήταν ο αδύνατος δρων, μεταδίδοντας εικόνες μικρών παιδιών να πετάνε πέτρες εναντίον πάνοπλων ισραηλινών στρατιωτών.\nΗ πρώτη Ιντιφάντα επέφερε μεγάλα οφέλη και σε πολιτικό επίπεδο, αφού ο βασιλιάς Χουσεΐν της Ιορδανίας τον Ιούλιο του 1988 αποκήρυξε κάθε νομικό και διοικητικό σύνδεσμο με την Δυτική Όχθη, έδαφος το οποίο το Χασεμιτικό Βασίλειο είχε υπό τον έλεγχο του έως τον Ιούνιο του 1967, όταν τέθηκε υπό κατοχή από το Ισραήλ κατά τη διάρκεια του Πολέμου των Έξι Ημερών.\nΟι μετέπειτα εξελίξεις ήταν ραγδαίες, αφού στις 15 Νοεμβρίου 1988 το Παλαιστινιακό Εθνικό Συμβούλιο προέβη σε ανακήρυξη ανεξαρτησίας. Αρκετά κράτη, μεταξύ των οποίων και η Κύπρος, αναγνώρισαν την Παλαιστίνη ως κράτος.\nΣύμφωνα με δημοσκοπήσεις, ο παλαιστινιακός πληθυσμός δεν πιστεύει πλέον στην λύση των δύο κρατών. Η έλλειψη πίστης δεν οφείλεται σε έλλειψη βούλησης, αλλά στην πεποίθηση ότι αυτή η λύση δεν είναι πλέον εφικτή λόγω των τετελεσμένων του Ισραηλινού κράτους επί του εδάφους. Η πρόσφατη αναζωπύρωση της έντασης μεταξύ Παλαιστινίων και Ισραηλινών στην παλαιά πόλη της Ιερουσαλήμ επαναφέρει στο προσκήνιο τη διασύνδεση της πολιτικής με τη θρησκευτική διάσταση της διένεξης.\nΤο ξέσπασμα μια τρίτης Ιντιφάντας δεν μπορεί να αποκλειστεί, αν και ο πρόεδρος της Παλαιστινιακής Αρχής Μαχμούντ Αμπάς θα κάνει τα πάντα να την αποτρέψει καθώς μια τέτοια εξέλιξη μπορεί να ανατρέψει την Παλαιστινιακή Αρχή. Πολλά θα εξαρτηθούν από αν υπάρξει περαιτέρω κλιμάκωση μεταξύ Ισραήλ και της Γάζας. Οι Παλαιστίνιοι –όπως οι ίδιοι κατά καιρούς αναφέρουν– δεν έχουν πλέον τίποτα να χάσουν, καθώς η παρατεταμένη κατοχή και οι ανεκπλήρωτες υποσχέσεις από διάφορες πλευρές έχουν κουρελιάσει την αξιοπρέπειά τους.\nΗ λύση των δύο κρατών, αν και απομακρυσμένη λόγω του μεγάλου χάσματος που χωρίζει τις δύο πλευρές όσον αφορά τα επιμέρους ακανθώδη ζητήματα αλλά και εξαιτίας της ασυμμετρίας δυνάμεων μεταξύ Ισραήλ-Παλαιστίνης, παραμένει η μόνη ενδεδειγμένη λύση για να υπάρξει ειρήνη και σταθερότητα στην πολύπαθη περιοχή της Μέσης Ανατολής.\nΔημοσιογράφος- Διδάκτωρ Διεθνούς Πολιτικής


Εξω φρενών η Πάμελα Αντερσον με τη σύλληψη Ασάνζ: «Μ. Βρετανία είσαι η π@ρν@ της Αμερικής» - Ξυπνήστε ρε\nΕξω φρενών η Πάμελα Αντερσον με τη σύλληψη Ασάνζ: «Μ. Βρετανία είσαι η π@ρν@ της Αμερικής»\nΗ σύλληψη του Τζούλιαν Ασάνζ, ιδρυτή της Wikileak, σήμερα το πρωί στην πρεσβεία του Ισημερινού, ξάφνιασε αλλά και προκάλεσε οργή σε πολλούς από τους θαυμαστές του, αλλά και απλούς πολίτες. Όλοι όμως περίμεναν την αντίδραση της Πάμελα Αντερσον.\nΟι εικόνες με της βίαιης απομάκρυνσης του γενειοφόρου Αυστραλού ιδρυτή της Wikileaks, από την πρεσβεία, φωνάζοντας ασυνάρτητα λόγια, κάνουν τον γύρο του κόσμου.\nΗ μεγαλύτερη όμως, θαυμάστριά του, και ενδεχομένως, ερωμένη του, η διάσημη ηθοποιός Πάμελα Άντερσον, ήταν από τους πρώτους που ξέσπασε δημόσια κατά της σύλληψης αλλά και ενάντια στην Βρετανία και την Αμερική.\nΗ Πάμελα Άντερσον έκανε μια σειρά από αναρτήσεις στο Twitter αμέσως μετά την σύλληψη του Τζούλιαν Ασάνζ, τα οποία είναι ομολογουμένως πολύ σκληρά.\n«Είμαι σε κατάσταση σοκ... Δεν μπορούσα να ακούσω καθαρά τι έλεγε. Δείχνει πολύ χάλια. Πώς μπόρεσες να το κάνεις αυτό Ισημερινέ; (Επειδή σας εξέθεσε). Πώς μπόρεσες να το κάνεις αυτό Μεγάλη Βρετανία; Φυσικά – είσαι η πόρνη της Αμερικής και χρειαζόσουν έναν αντιπερισπασμό από το δικό σου ηλίθιο Brexit» ενώ σε κάποιο άλλο ανέφερε:\n«Κι εσείς ΗΠΑ; Αυτός ο τοξικός δειλός που έχετε για πρόεδρο. Θέλει να ανασυντάξει την βάση του; Είστε εγωιστές και σκληροί. Πήγατε όλο τον κόσμο προς τα πίσω. Είστε διαβολικοί και ψεύτες και κλέφτες. Και θα σαπίσετε. Κι εμείς θα ανέλθουμε» έγραψε η διάσημη ηθοποιός.\nΝα σημειωθεί πως ο διεθνής Τύπος είχε ασχοληθεί ιδιαιτέρως με την σχέση της Πάμελα Άντερσον και του Τζούλιαν Ασάνζ, όταν η ηθοποιός άρχισε να επισκέπτεται όλο και πιο συχνά τον ιδρυτή της Wikileaks στην πρεσβεία του Ισημερινού, όπου παρέμενε έγκλειστος επί 7 χρόνια.\nΜάλιστα, η Πάμελα Άντερσον κάθε φορά που εμφανιζόταν στην πρεσβεία για να τον επισκεφθεί, εκτός από τα χορτοφαγικά γεύματα που του πήγαινε, ντυνόταν όλο και πιο σέξι, φορώντας μάλιστα, μία φορά, τα μαύρα της γυαλιά, στενό γκρι φόρεμα, διχτυωτό καλσόν και ψηλοτάκουνα πέδιλα.\nΗ ίδια αποκάλυψε τον έρωτά της για τον Τζούλιαν Ασάνζ, με ανάρτησή της στο προσωπικό της ιστολόγιο, αποκαλώντας τον «πραγματικά σέξι». Στο κείμενο, με τίτλο «Ο Τζούλιαν μου» η διάσημη ηθοποιός, είχε γράψει:\n«Ο Τζούλιαν Ασάνζ είναι ο πιο έξυπνος, ενδιαφέρον και ενημερωμένος άνδρας στον κόσμο. Ναι, πιστεύω ότι είναι πραγματικά σέξι. Έχει αυτή την δύναμη και αυτή την αντοχή, παρά τις ευαισθησίες του. Είναι δύσκολο να τον φανταστεί κανείς έτσι, όταν ξέρει πόσο ικανός είναι σε αυτό που κάνει. Αλλά έχει ταχθεί εναντίον των πιο ισχυρών του κόσμου. Πέρασα πολύ χρόνο μαζί του και ξέρω ότι σε αυτό είναι ειλικρινής και ότι οι προθέσεις του είναι καλές».\n1:56 μ.μ. - 11 Απρ 2019\n2.739 άτομα συζητούν σχετικά με αυτό\nΑπάντηση στον χρήστη @pamfoundation\n1:58 μ.μ. - 11 Απρ 2019\n1.155 άτομα συζητούν σχετικά με αυτό


Ο Καλύμνικης καταγωγής επίσκοπος Τρωάδος Σάββας νέος Μητροπολίτης του Πίτσμπουργκ των ΗΠΑ . |\nΟ Καλύμνικης καταγωγής επίσκοπος Τρωάδος Σάββας νέος Μητροπολίτης του Πίτσμπουργκ των ΗΠΑ .\nΚαλύμνιος ο νέος Μητροπολίτης του Πίτσμπουργκ των ΗΠΑ . Εξελέγη προχθές από τη Σύνοδο του Οικουμενικού Πατριαρχείου Κωνσταντινούπολης , ως διάδοχος του μητροπολίτη Μαξίμου που συνταξιοδοτήθηκε την 1η Σεπτεμβρίου του 2011 .\nΠρόκειται για τον επίσκοπο Τρωάδος Σάββας , ο οποίος εξελέγη στην Μητρόπολη Πίτσμπουργκ από το τριπρόσωπο το οποίο υπέβαλε στην Αγία και Ιερά Σύνοδο του Οικουμενικού Πατριαρχείου η Ιερά Επαρχιακή Σύνοδος της Ιεράς Αρχιεπισκοπής Αμερικής.\nΟ νεοεκλεγείς μητροπολίτης κ. Σάββας γεννήθηκε στην πόλη Gary της Indiana στις 11 Ιουνίου 1957. Είναι το δεύτερο από τα έξι παιδιά της οικογένειας του Σκευοφύλακος και της Σταματίας (Γεωργιάδη) Ζεμπιλλά ,με καταγωγή από την Κάλυμνο και από την Κύπρο.\nΑπεφοίτησε από το Λύκειο Άντριαν της γενέτειρας πόλης του το 1975 και στη συνέχεια φοίτησε στο Κολλέγιο Colby στο Waterville του Maine από όπου απεφοίτησε το 1979 με πτυχίο ΒΑ στη Φιλοσοφία και στην Αγγλική Φιλολογία.\nΕνεγράφη στην Ελληνική Θεολογική Σχολή του Τιμίου Σταυρού στο Brookline της Μασαχουσέτης από όπου απεφοίτησε το 1984 με το πτυχίο Μάστερ Θεολογίας μετά ανωτάτων διακρίσεων. Υπηρέτησε ως λαϊκός βοηθός στον Ιερό Ναό της Αγίας Τριάδος-Αγίου Νικολάου στο Cincinnati του Ohio μεταξύ 1985-87 και ακολούθως συνέχισε τις ακαδημαϊκές του σπουδές στο Πανεπιστήμιο Oxford της Αγγλίας (1987-1994) υπό την καθοδήγηση του Επισκόπου Διοκλείας Κάλλιστου Ware, πραγματοποιώντας έρευνα σημαντικών μορφών και κειμένων στην ιστορία της πρώιμης περιόδου του βυζαντινού μοναχισμού.\nΧειροτονήθηκε διάκονος στις 21 Νοεμβρίου 1992, και πρεσβύτερος στις 8 Ιανουαρίου 1995 στην οικεία ενορία του των Αγίων Κωνσταντίνου και Ελένης στο Merrillville της Indiana από τον τότε Επίσκοπο Σικάγου κ. Ιάκωβο. Στο διετές διάστημα μεταξύ των χειροτονιών του υπηρέτησε ως διάκονος του Επισκόπου Διοκλείας κ. Κάλλιστου στην Αγγλία.\nΜε την επιστροφή του στις Ηνωμένες Πολιτείες τον Σεπτέμβριο του 1995 τοποθετήθηκε ως προϊστάμενος εφημέριος του Ιερού Ναού του Ευαγγελισμού της Θεοτόκου στο Kalamazoo του Michigan. Ανυψώθη στο οφίκιο του Αρχιμανδρίτου στις 12 Νοεμβρίου 1996, από τον τότε Επίσκοπο Πίτσμπουργκ κ. Μάξιμο. Τον Σεπτέμβριο του 1997 ο τότε Αρχιεπίσκοπος Αμερικής κ. Σπυρίδων τοποθέτησε τον Αρχιμανδρίτη Σάββα στον Ιερό Ναό του Αγίου Δημητρίου στο Merrick του Λόνγκ Αϊλαντ.\n« Η πολιτική αβεβαιότητα έχει και τις συνέπειες της : Λόγω μίνι στάσης πληρωμών του δημοσίου ,δεν θα δοθούν τα προνοιακά επιδόματα στις 22 Νοεμβρίου , 2500 δικαιούχων στη Δωδεκάνησο .\nΠλούσια η θεματολογία στη συνεδρία του Δημοτικού Συμβουλίου της »


Εκδήλωση για τον περιθωριακό συγγραφέα Πέτρο Πικρό απόψε στην "Μπουκαδούρα" | Foninews.gr\nΕκδήλωση για τον περιθωριακό συγγραφέα Πέτρο Πικρό απόψε στην “Μπουκαδούρα”\nBy on\t 27 Ιουνίου 2017 ΚΑΛΑΜΑΤΑ, ΠΟΛΙΤΙΣΜΟΣ\nΕκδήλωση για τον άγνωστο κοσμοπολίτη του λόγου, Πέτρο Πικρό οργανώνει ο πολυχώρος του Πάρκου Λιμενικού Καλαμάτας «Μπουκαδούρα» σήμερα 9 μ.μ. Θα προβληθεί ντοκιμαντέρ (διάρκειας 51 λεπτών) του Τάσου Ψαρά από τη σειρά ”Εποχές και συγγραφείς” της ΕΡΤ και θ’ ακολουθήσει συζήτηση με το κοινό.\nΤου ΣΩΤΗΡΗ ΘΕΟΔΩΡΟΠΟΥΛΟΥ\nΟ ΠΕΤΡΟΣ ΠΙΚΡΟΣ\nΜια άγνωστη μορφή του Μεσοπολέμου τάραξε τα νερά της λογοτεχνίας και της κομματικής ορθοδοξίας γύρω στα 1920-1930. Τo όνομά του ήταν Πέτρος Πικρός, ένας σημαντικός λογοτέχνης που δεν εκτιμήθηκε όσο ζούσε. Οι κριτικοί της εποχής (τόσο της αριστεράς όσο και του κατεστημένου) τον αγνόησαν επιδεικτικά.\nΟ Ιωάννης Γενναρόπουλος, όπως ήταν το πραγματικό όνομά του, γεννήθηκε το 1894. Ο Πικρός διαφοροποιείται από τους περισσότερους συγκαιρινούς του καθώς είναι από τους πρώτους (μαζί με τον Δ. Βουτυρά) που εμπνεύστηκαν λογοτεχνικά από το νέο αστικό τοπίο το οποίο προέκυψε μετά τη Μικρασιατική Καταστροφή, δηλαδή από τους απόκληρους και κατεστραμμένους ανθρώπους της πόλης. Θα επικριθεί από την αριστερή λογοτεχνική κριτική, η οποία δεν μπορούσε να καταλάβει πώς ένας σκληρός ρεαλιστής μαρξιστής ασχολείται με τα αποβράσματα, τις πόρνες και τους λωποδύτες της Αθήνας. Ιδιόρρυθμος χαρακτήρας, θα συγκρουστεί με τον Γιάννη Κορδάτο, διευθυντή του στον «Ριζοσπάστη», με τον τροτσκιστή ηγέτη Παντελή Πουλιόπουλο, τον Νίκο Ζαχαριάδη, τον Κώστα Βάρναλη κ.ά. Θα ηγηθεί της δημιουργίας λογοτεχνικών περιοδικών, με κυριότερο τους «Πρωτοπόρους» (1930), αλλά με το που θα αλλάξει η «γραμμή» θα συγκρουστεί με το κόμμα και θα αποχωρήσει.\nΗ λογοτεχνία του Πέτρου Πικρού εκπλήσσει καθώς φανερώνει έναν συγγραφέα με εύρος μόρφωσης, ανοιχτούς ορίζοντες και ανεξάρτητο πνεύμα. Ανάμεσα στα γραπτά του συγκαταλέγονται διηγήματα, μυθιστορήματα ιστορικά και φαντασίας, πολλά παιδικά και εφηβικά έργα, βιογραφίες, ψυχολογικά μυθιστορήματα, ρεπορτάζ κτλ. Εξέδωσε επίσης πολιτικές μελέτες.\nΠροσλήψεις για τα ΚΔΑΠ στην Καλαμάτα


Ένας πλήρης οδηγός για οστομικούς ασθενείς - Delmedical\nHome/Ενημερωτικά άρθρα/Φροντίδα στομίας/Ένας πλήρης οδηγός για οστομικούς ασθενείς\nΓενικά για τις στομίες\nΟ όρος στομία προέρχεται από την ελληνική λέξη «στόμα». Φαινομενικά, μοιάζει με εσωτερικό το επιθήλιο του στόματος: υγρή, γυαλιστερή, με έντονο κόκκινο χρώμα, πρέπει να θεωρείται σαν ένα κανονικό όργανο, δίχως όμως μύες και απολήξεις νεύρων.\nΓι’αυτό τον λόγο δεν προκαλεί πόνο και δυσάρεστη αίσθηση, όμως δεν μπορεί να ελέγχεται από την θέλησή μας. Η χειρουργική επέμβαση, η οποία επιφέρει τη δημιουργία της στομίας είναι απαραίτητη για να αντιμετωπισθεί ένας μεγάλος αριθμός παθήσεων (όγκοι, χρόνιες φλεγμονώδεις ασθένειες του εντέρου, τραύματα κλπ), ώστε να μπορέσουμε να επιστρέψουμε σε μια ζωή κανονική. Είναι πολύ σημαντικό γι’ αυτόν τον λόγο να συνηθίσουμε τη λειτουργία αυτού του «οργάνου», το οποίο πρέπει να μάθουμε να γνωρίζουμε και να χειριζόμαστε με ασφάλεια και δίχως αμηχανία.\nΗ κολοστομία είναι ένα άνοιγμα που δημιουργείται χειρουργικά μέσω του οποίου ένα μικρό μέρος του παχέου εντέρου εξέρχεται στην επιφάνεια της κοιλιακής χώρας. Αυτό το άνοιγμα παρέχει τη δυνατότητα απομάκρυνσης των κοπράνων, αφήνοντας ανέπαφο το κατεστραμμένο ή ανενεργές κομμάτι του εντέρου. Το έντερο αδειάζει ρυθμικά κατά τη διάρκεια της ημέρας εντός ενός ειδικού σάκου συλλογής που τοποθετείται ακριβώς πάνω στη στομία.\nΠροϊόντα για στομιοπαθείς\nΗ επιλογή του καταλληλότερου προϊόντος για τις ανάγκες κάθε στομιοπαθή είναι πολύ βασική ώστε να επιτυγχάνεται η διαχείρηση της στομίας με το σωστό τρόπο. Το επιλεχθέν σύστημα συλλογής κοπράνων πρέπει να μας διασφαλίζει την απαραίτητη άνεση στη συνεχή του χρήση. Για την προστασία του δερμάτος από τα υγρά του εντέρου, είναι σημαντικό να βεβαιωθούμε ότι δεν υπάρχουν κενά διαστήματα μεταξύ της βάσης και της στομίας. Γι’ αυτό τον λόγο πρέπει να δώσουμε ιδιαίτερη προσοχή στην ετοιμασία της βάσης, πλάθωντας την ή κόβοντάς την στα μέτρα ακριβώς της στομίας. Τα συστήματα συλλογής μπορεί να είναι του ενός ή των δυο τεμαχίων.\nΣύστημα δυο τεμαχίων\nΑποτελείται από μιά βάση και ένα σάκο, που «κουμπώνουν» μαζί μέσω ενός πλαστικού δακτυλίου. Η βάση μπορεί να αλλάζει ανά τρεις ημέρες και ο σάκος όταν χρειάζεται.\nΒάσεις πλαθόμενες (moldable): τις ετοιμάζουμε χωρίς την χρήση ψαλιδιού απλώς πλάθοντας την οπή με τα χέρια. Λογω του πλαθόμενου αυτοκόλλητου υλικού, αυτές οι βάσεις μπορούν να προσαρμόζονται σε στομίες οποιασδήποτε μορφής και διάστασης. Η στεγανοποίηση που παρέχεται κατ’ αυτόν τον τρόπο γύρω από την στομία, προφυλάσσει το κάτω και δίπλα από αυτή δέρμα, από την επαφή με διαρρέοντα υγρά του εντέρου.\nΒάσεις κοπτόμενες: Για να τις ετοιμάσουμε, αφού μετρήσουμε το μέγεθος της στομίας και τις αναπαράγουμε στο χαρτί που βρίσκεται πίσω από την βάση, πρέπει να τις κόψουμε με το ψαλίδι. Είναι πολύ σημαντικό να κόψουμε το άνοιγμα της οπής πολύ κοντά στη στομία, ώστε να μην αφήσουμε κενά διαστήματα τα οποία θα μπορόυσαν να προκαλέσουν διαρροές υγρών του εντέρου, κάτω από τη βάση.\nΣύστημα ενός τεμαχίου:\nΑποτελείται από ένα αυτοκόλλητο δίσκο με σάκο, ενωμένα μεταξύ τους σε ένα μοναδικό κομμάτι.\nΟ σάκος διακρίνεται για κάποια βασικά του χαρακτηριστικά:\nΤο φίλτρο, το οποίο επιτρέπει ταυτόχρονα τόσο την έξοδο των αερίων όσο και την εξουδετέρωση των οσμών τους.\nΤο ύφασμα επένδυσης, το οποίο είναι μαλακό στην επαφή και αδιάβροχο στο νερό, φτιαγμένο για να μας δίνει άνεση και διακριτικότητα τα οποία τα έχουμε ανάγκη.\nΣάκος χωρίς άνοιγμα, κλειστός, ενδεδειγμένος για στέρεα κόπρανα. Όταν θα γεμίσει απομακρύνεται και αντικαθίσταται απο ένα καινούργιο.\nΑλλαγή του συστήματος συλλογής κοπράνων:\nΠριν να αντικαταστήσουμε το σύστημα συλλογής κοπράνων είναι καλό να έχουμε δίπλα μας όλο εκείνο το υλικό το οποίο είναι απαραίτητο για να πραγματοποιηθεί η αλλαγή.\nΜια χάρτινη ή πλαστική σακούλα για την απομάκρυνση του χρησιμοποιηθέντος υλικού.\nΨαλίδι, εάν δεν χρεισιμοποιούμε βάση πλαθόμενη.\nΈναν μετρητή της στομίας.\nΈνα καινούργιο σύστημα συλλογής.\nΑπομακρύνουμε το σύστημα συλλογής που πρέπει να αλλαχθεί, τραβώντας το από πάνω προς τα κάτω. Σ’ αυτό μπορούμε να βοηθηθούμε χρησιμοποιώντας τα κατάλληλα προϊόντα που διαθέτει η εταιρεία μας.\nΚαθαρίζουμε το δέρμα γύρω από την στομία με νερό και σαπούνι. Η κίνησή μας σε αυτή τη φάση πρέπει να είναι κυκλική από το εξωτερικό προς την στομία.\nΣτεγνώνουμε το δέρμα μ’ ένα απορροφητικό χαρτί.\nΧρησιμοποιούμε το μετρητή για να καθορίσουμε τη διάμετρο της στομίας.\nΚόβουμε την οπή ή την ανοίγουμε με τα δάκτυλα (ανάλογα με το είδος της βάσης) στις ακριβείς διαστάσεις της στομίας.\nΠροσαρμόζουμε τη στομία στην οπή της βάσης. Τελειώνουμε την επικόλληση της βάσης από κάτω προς τα πάνω. Εάν χρεισιμοποιούμε το σύστημα των δυο τεμαχίων, κουμπώνουμε τον σάκο στη βάση.\nΑπομακρύνουμε το χρησιμοποιηθέν υλικό σε μια χάρτινη ή πλαστική σακούλα και το πετάμε στον κάδο απορριμάτων.\nΤο να διατηρούμε ακέραιο το δέρμα γύρω από την στομία είναι πολύ βασικό: Πέραν της επιλογής του κατάλληλου για τις ανάγκες μας προϊόντος και της επιμέλειας της υγιεινής της στομίας, μπορούμε να χρησιμοποιήσουμε και όλα τα βοηθητικά προϊόντα που διαθέτει η εταιρεία μας.\nΤο να ακολουθούμε μια ισορροπημένη διατροφή, είναι σημαντικό για όλους, ακόμα και γι’ αυτούς που δεν ζουν με μια στομία. Σε γενικές γραμμές, είναι καλό να αποφεύγουμε την υπερβολική κατανάλωση σε λιπαρά, ζάχαρι και οινόπνευμα.\nΓνωρίζουμε ότι κάποια είδη διατροφής μπορούν να ερεθίσουν το στομάχι και το έντερο (κρέας, οινόπνευμα, καφείνη ..) ή να παράγουν αέρια (τηγανιτά, γάλα και γιαούρτι, κρεμμύδι, κουνουίδι, πράσο, όσπρια ..) ή ακόμα και να αυξήσουν την κινητικότητα του εντέρου (καφές, γάλα …) γι’αυτό το λόγο είναι καλό να ενσωματώνουμε αυτές τις τροφές σταδιακά στην καθημερινη μας διατροφή.\nΝα λοιπόν μια σειρά από γενικές συμβουλές:\nΝα μην παραμελούμε τα γεύματα\nΝα γευματίζουμε σε σταθερά ωράρια\nΝα πίνουμε πολλά υγρά\nΝα μην πηγαίνουμε για ύπνο αμέσως μετά το γεύμα.\nΝα δοκιμάζουμε τις καινούργιες τροφές, μία κάθε φορά, ώστε να εντοπίζουμε αμέσως την πηγή ενδεχομένων προβλημάτων.\nΝα μετράμε τις θερμίδες των τροφών τις οποίες πρέπει να λαμβάνουμε σύμφωνα με την κλινική μας κατάσταση, το βάρος μας, το ύψος μας και τον τρόπο ζωής που διάγουμε. Καλύτερα να αποφεύγουμε την αύξηση του βάρους, η οποία μπορεί να επιφέρει παθολογίες της στομίας, όπως η κοίλη και η πρόπτωση.\nΣε περίπτωση διάρροιας ν’αποφεύγουμε τις τροφές που παίζουν ρόλο στην εντερική περίσταση, όπως είναι οι σούπες κρέατος, σταφύλια, σύκα, γάλα, τυριά, καφές, λαχανικά, οινόπνευμα και αλλαντικά.\nΣε περίπτωση δυσκοιλιότητας να τρώμα τουλάχιστον 30γρ. Από τροφές που περιέχουν ίνες, καθημερινά όπως λαχανικά βραστά ή ωμά, τροφές ολικής αλέσεως και να πίνουμε πολύ νερό.\nΤρόφιμα που επιτρέπονται: Ψωμί, ζυμαρικά, ρύζι, δημητριακά, ψάρι, κρέας, τυρί, γιαούρτι και λαχανικά (καλύτερα ωμά, καρότα και βραστές πατάτες), φρέσκα φρούτα (περισσότερο μπανάνες και μήλα).\nΤροφές που πρέπει να καταναλώνονται με μέτρο:\nΕπειδή ευνοούν την παραγωγή αερίων και κακών οσμών: το σκόρδο, τα αυγά, το κρεμμύδι, το πράσο, τα όσπρια, τα λαχανικά, τη μπύρα, τα αεριούχα και οινοπνευματώδη ποτά, τα αγγουράκια, τα φασόλια και τα λάχανα.\nΠρέπει να πίνουμε αρκετά, τουλάχιστον 1,5 με 2 λίτρα, υγρά την ημέρα. Τέλος, η συμβουλή είναι να μπορούμε να διατηρηθούμε σ’ ένα σταθερό βάρος. Σ’ αυτό μπορεί να μας βοηθήσει η διατήρηση ενός διατροφικού ημερολογίου. Σε περίπτωση ανάγκης απευθυνόμαστε σε γιατρό της εμπιστοσύνης μας.\nΗ ειλεοστομία είναι ένα άνοιγμα που δημιουργείται χειρουργικά μέσω του οποίου ένα μικρό μέρος του λεπτού εντέρου εξέρχεται στην επιφάνεια της κοιλιακής χώρας. Αυτό το άνοιγμα παρέχει τη δυνατότητα απομάκρυνσης των κοπράνων, αφήνοντας ανέπαφο το κατεστραμμένο ή ανενεργές κομμάτι του εντέρου. Το έντερο αδειάζει ρυθμικά κατά τη διάρκεια της ημέρας εντός ενός ειδικού σάκου συλλογής που τοποθετείται ακριβώς πάνω στη στομία.\nΑποτελείται από ένα αυτοκόλλητο δίσκο με σάκο, ενωμένα μεταξύ των σε ένα μοναδικό κομμάτι.\nΤο φίλτρο, το οποίο επιτρέπει ταυτόχρονα τόσο την έξοδο των αερίων όδο και την εξουδετέρωση των οσμών τους.\nΤο σύστημα κλεισίματος, στην άκρη του σάκου, για να μπορούμε να τον αδειάζουμε, όταν υπάρχει ανάγκη. Πρέπει να βεβαιωνόμαστε ότι έχουμε κλείσει καλά την άκρη του σάκου μέσω του συστήματος Velcro.\nΤην τσέπη ασφαλείας μέσω στην οποία διπλώνουμε την άκρη του σάκου, αφού πρώτα τον κλείσουμε. Έτσι το σύστημα συλλογής παίρνει τη μορφή ενός κλειστού σάκου για μεγαλύτερη άνεση και διακριτικότητα.\nΚόβουμε την οπή ή την ανοίγουμε με τα δάκτυλα (ανάλογα με το είδος της βάσης) στις ακριβείς διαστάσεις της στομίας.Προσαρμόζουμε τη στομία στην οπή της βάσης. Τελειώνουμε την επικόλληση της βάσης από κάτω προς τα πάνω. Εάν χρεισιμοποιούμε το σύστημα των δυο τεμαχίων, κουμπώνουμε τον σάκο στη βάση.\nΤα τρόφιμα που επιτρέπονται:\nΨωμί, ζυμαρικά, ρύζι, ψάρι μαγειρεμένο στον ατμό, λευκά κρέατα (να προτιμούνται οι τροφές που παρέχουν τη λιγότερη ποσότητα λιπαρών, δηλαδή κρεατικά σχάρας, φούρνου και ατμού), φρούτα και λαχανικά (καλύτερα πολτοποιημένα και φιλτραρισμένα για να αποτρέψουμε τη λήψη ινώδους υλικού).\nΠαγωτά και κρασί (λιγότερο από 250cc). Αποφεύγουμε να καταναλώνουμε λιπαρά φαγητά, τηγανιτά, σαντιγύ. Σοκολάτα, αλλαντικά, τυριά, λιπαρά ψάρια, καπνιστά και τροφές πολύ ζεστές και πολύ κρύες.\nΟ όρος στομία προέρχεται από μια ελληνική λέξη που σημαίνει «στόμα». Φαινομενικά, μοιάζει με εσωτερικό επιθήλιο του στόματος: υγρή, γυαλιστερή, με έντονο κόκκινο χρώμα, πρέπει να θεωρείται σαν ένα κανονικό όργανο, δίχως όμως μύες και απολήξεις νεύρων.\nΗ ουρητηροστομία παρέχει στους ουρητήρες την πρόσβαση στο κοιλιακό τοίχωμα κατευθύνοντας τα ούρα από τα νεφρά μέσα σε ένα εξωτερικό σάκο συλλογής.\nΗ επιλογή του καταλληλότερου προϊόντος για τις ανάγκες κάθε στομιοπαθή είναι πολύ βασική ώστε να επιτυγχάνεται η διαχείριση της στομίας με το σωστό τρόπο. Το επιλεχθέν σύστημα συλλογής ούρων πρέπει να μας διασφαλίζει την απαραίτητη άνεση στη συνεχή του χρήση. Για την προστασία του δέρματος από τα ούρα, είναι σημαντικό να βεβαιωθούμε ότι δεν υπάρχουν κενά διαστήματα μεταξύ της βάσης και της στομίας. Γι’ αυτόν τον λόγο πρέπει να δώσουμε ιδιαίτερη προσοχή στην ετοιμασία της βάσης, πλάθωντας την ή κόβοντας την στα μέτρα ακριβώς της στομίας. Τα συστήματα συλλογής μπορεί να είναι του ενός ή δυο τεμαχίων.\nΒάσεις πλαθόμενες (moldable): τις ετοιμάζουμε χωρίς την χρήση ψαλιδιού απλώς πλάθοντας την οπή με τα χέρια. Λογω του πλαθόμενου αυτοκόλλητου υλικού, αυτές οι βάσεις μπορούν να προσαρμόζονται σε στομίες οποιασδήποτε μορφής και διάστασης. Η στεγανοποίηση που παρέχεται κατ’ αυτόν τον τρόπο γύρω από την στομία, προφυλάσσει το κάτω και δίπλα από αυτή δέρμα, από την επαφή με διαρρέοντα ούρα.\nΒάσεις κοπτόμενες: Για να τις ετοιμάσουμε, αφού μετρήσουμε το μέγεθος της στομίας και τις αναπαράγουμε στο χαρτί που βρίσκεται πίσω από την βάση, πρέπει να τις κόψουμε με το ψαλίδι. Είναι πολύ σημαντικό να κόψουμε το άνοιγμα της οπής πολύ κοντά στη στομία, ώστε να μην αφήσουμε κενά διαστήματα τα οποία θα μπορούσαν να προκαλέσουν διαρροές υγρών, κάτω από τη βάση.\nΟ σάκος αποτελείται από μαλακό υλικό και είναι διακριτικός κάτω από τα ρούχα. Έχει στην απόπληξη του ένα βρυσάκι, για να μπορούμε να τον αδειάζουμε κάθε φορά που υπάρχει ανάγκη.\nΑλλαγή του συστήματος συλλογής ούρων:\nΠριν να αντικαταστήσουμε το σύστημα συλλογής ούρων είναι καλό να έχουμε δίπλα μας όλο εκείνο το υλικό το οποίο είναι απαραίτητο για να πραγματοποιηθεί η αλλαγή.\nΑδειάζουμε το σάκο συλλογής\nΠροσαρμόζουμε τη στομία στην οπή της βάσης. Ελέγχουμε το βρυσάκι κλεισίματος και τελειώνουμε την επικόλλησή της βάσης από κάτω προς τα πάνω. Εάν χρεισιμοποιούμε το σύστημα των δυο τεμαχίων, κουπώνουμε τον σάκο στη βάση.\nΓνωρίζουμε ότι κάποια είδη διατροφής μπορούν να ερεθίσουν το στομάχι και το έντερο (κρέας, οινόπνευμα, καφείνη ..) ή να παράγουν αέρια (τηγανιτά, γάλα και γιαούρτι, κρεμμύδι, κουνουίδι, πράσο, όσπρια ..) ή ακόμα και να αυξήσουν την κινητικότητα του εντέρου (καφές, γάλα ..) γι’αυτό το λόγο είναι καλό να ενσωματώνουμε αυτές τις τροφές σταδιακά στην καθημερινη μας διατροφή.\nΤα τρόφιμα που επιτρέπονται: Ψωμί, ζυμαρικά, ρύζι, δημητριακά, ψάρια, κρέας, αυγά, τυρί, γάλα, γιαούρτι, λαχανικά και φρούτα (εσπεριδοειδή και κυρίως φρούτα του δάσους)\nΤροφές που πρέπει να καταναλώνονται με μέτρο: Κάποιες τροφές που αυξάνουν την οξύτητα στις ουρίνες, όπως ψάρια, αυγά, τυριά, αντζούγιες, σπαράγγια, κρεμμύδια, πιπεριές, κουνουπίδι, μπρόκολα και αλλαντικά.\nΤο να ζούμε με μια στομία δεν σημαίνει ότι πρέπει να σταματήσουμε να ασχολούμαστε με όλες τις δραστηριότητες που εξασκούσαμε πριν από την επέμβαση, αλλά πρέπει να πάρουμε κάποια επιπλέον μέτρα για να επιστρέψουμε στην καθημερινή μας ζωή.\nΕάν στην αρχή αισθανθείτε κάποια ανασφάλεια, μην ανησυχήσετε, είναι φυσιολογικό.Πάρτε κάποιο χρόνο, τον οποίο τον έχετε ανάγκη, για να μάθετε να διαχειρίζεστε σωστά την στομία ώστε να επιστρέψετε ξανά στην κοινωνική σας ζωή και την εργασία σας. Για να φθάσετε σε αυτά τα αποτελέσματα φθάνει ν’ακοληθήσετε τα παρακάτω:\nΝα προστατεύετε το δέρμα γύρω από την στομία.\nΝα αισθάνεστε άνετα με το σύστημα συλλογής.\nΝα μοιράζεστε με τους άλλους την εμπειρία σας.\nΠροστασία του δέρματος γύρω από την στομία.\nΤο να διατηρούμε ακέραιο το δέρμα γύρω από την στομία είναι βασικό για την αποτελεσματικότητα του συστήματος συλλογής. Για να επιτύχουμε αυτόν τον σκοπό, είναι σημαντικό να διαλέξουμε το κατάλληλο προϊόν για τις ανάγκες μας και να πραγματοποιούμε τη φροντίδα της στομίας.\nΕπιπλέον, όταν υπάρχει ανάγκη πρέπει να χρησιμοποιούμε τα κατάλληλα βοηθήματα:\nΘα αντιληφθείτε πόσο πολύτιμοι σύμμαχοι είναι για την διαχείριση της στομίας. Είναι η απλή καθημερινή σας κίνηση για να καλυτερεύσετε την ποιότητα της ζωής σας.\nΥπάρχουν διάφορα βοηθήματα!\nΠροστατευτική αλοιφή (πάστα): χρησιμεύει για να γεμίζουμε τις δερματικές πτυχές ή ουλές όταν αυτές εμφανίζονται στην κοιλιακή χώρα.\nΠροστατευτικό φιλμ: προστατεύει το δέρμα από την επαφή από τα υγρά του εντέρου δημιουργώντας μια απίδα προστασίας και καλυτερεύει την προσκόλληση της βάσης. Διατίθεται σε υγρά μαντηλάκια.\nΚαθαριστικό κόλλας: βοηθά ν’απομακρύνουμε τη βάση και τα υπολείμματα της κόλλας από το δέρμα αποτρέποντας τις κοκκινίλες ή τους ερεθισμούς. Διατίθεται σε σπρέϋ ή υγρά μαντηλάκια.\nΓια μεγαλύτερη διακριτικότητα επιπλέον μπορείτε να βασίζεσθε στα ακόλουθα προϊόντα:\nΦακελάκια ζελοποίησης: εναντίον των οσμών: χρησιμοποιούνται στις περιπτώσεις που έχουμε υγρά κόπρανα, ζελοποιούνται και αρωματίζουν το περιεχόμενο του σάκου ελεττώνοντας το φούσκωμα και εμποδίζοντας τα υγρά να βουλώσουν το φίλτρο.\nΖώνη: Βοηθά να σφίγγουμε το σάκο στην κοιλιακή χώρα.\nΟ ρουχισμός: Το ότι έχετε μια στομία δε σημαίνει ότι πρέπει να χρησιμοποιείτε μακριά ή δυο νούμερα μεγαλύτερα ρούχα, ή εσώρουχα βικτωριανής εποχής.\nΟι σύγχρονοι σάκοι για στομία σχεδιάστηκαν για να παραμένουν με διακριτηκότητα κάτω από τα ρούχα, ακόμα και από τα πιο εφαρμοστά.\nΌταν θ’ αποκτήσετε μεγαλύτερη οικειότητα με τη στομία σαςκαι ξαναβρείτε την εμπιστοσύνη στον εαυτό σας, θα βρείτε και το κατάλληλο για εσάς στυλ ρουχισμού, το οποίο θα σας επιτρέψει τη μεγαλύτερη άνεση στη διάρκεια την ημέρας.\nΤα εσώρουχα Ostomy Secrets\nΠλέον μπορείτε να βασίζεστε στην άνεση και την διακριτικότητα μιας σειράς εσωρούχων η οποία δημιουργήθηκε ειδικά για εσάς: τα ostomy secrets.\nΠρόκειται για μια πλήρη ποικιλία από ζώνες και μαγιό, για άνδρες και γυναίκες. Το χαρακτηριστικό τους είναι η εσωτερική τσέπη, η οποία:\nΚρατάει το βάρος του σάκου και του δίνει επίπεδη μορφή.\nΕλαττώνει την τριβή μεταξύ δέρματος και σάκου.\nΕμποδίζει τη μετατόπιση του συστήματος συλλογής.\nΠροσαρμόζεται σε όλες τις μορφές στομίων.\nΕίμαστε εδώ για να καλύπτουμε τις ανάγκες και να ανταποκρινόμαστε στις επιθυμίες των ανθρώπων με στομία που απαιτούν τα καλύτερα υλικά και τις πληρέστερες υπηρεσίες από την εταιρεία με την οποία συνεργάζονται.\nΚοντά μας θα απολαμβάνετε\nΤα καλύτερα και πιο προηγμένης τεχνολογίας υλικά για την στομία σας, όπως η πλαθόμενη βάση Moldable για τέλεια εφαρμογή χωρίς μετρήσεις και ψαλίδια\nΤην πληρέστερη γκάμα απαλών στην αίσθηση σάκων και τύπων βασεων για να ταιριάξουν απόλυτα στις δικές σας ιδιαιτερότητες\nΜεγάλη ποικιλία προϊόντων περιποίησης της στομίας σας όπως πάστες, σπρέυ, μαντηλάκια ζελοποίησης κλπ, για την καλύτερη δυνατή φροντίδα σας\nΣωστή και πλήρη εκπαίδευση στη χρήση όλων των υλικών μας από εξειδικευμένο προσωπικό\nΠαράδοση των προϊόντων που χρειάζεστε στο σπίτι σας με courier εντός το πολύ δυο ημερών χωρίς καμία επιβάρυνσή σας\nΑνάλυψη από εμάς όλων των διαδικασιών σχετικά με την πλήρη κάλυψη του κόστους των υλικών σας από τον ΕΟΠΥΥ\nΆμεση τηλεφωνική ανταπόκριση σε κάθε θέμα σχετικά με τα υλικά μας και τις παραγγελίες σας.\nΕνημέρωσή σας –εφ΄όσον το επιθυμείτε- για κάθε νέο προηγμένο υλικό που διαθέτουμε στην Ελλάδα\nΠροϊόντα που θα σας βοηθήσουν σημαντικά στην ομαλή επάνοδο στην καθημερινότητα της ζωής όπως η μοναδική σειρά εσωρούχων και μαγιώ για στομιοπαθείς Ostomy Secrets\nΣτα πλαίσια των υπηρεσιών που θεωρούμε πως οφείλουμε να σας προσφερουμε είναι και αυτός ο συνοπτικός οδηγός με πληροφορίες για τη στομία σας, προτάσεις για την φροντίδα της και ιδέες για τη διατροφή σας.\nΜην ξεχνάτε πως είμαστε πάντοτε εδώ για να σας εξυπηρετήσουμε με τον καλύτερο δυνατό τρόπο.\n5 Φεβρουαρίου, 2017|Φροντίδα στομίας|0 Comments


News from florina (Macedonia): ΔΕΛΤΙΟ ΤΥΠΟΥ ΔΗΜΟΤΙΚΗΣ ΚΙΝΗΣΗΣ ΠΟΛΙΤΩΝ ΦΛΩΡΙΝΑΣ\nΤο θέμα αφορούσε στον «καθορισμό εξόδων παράστασης προέδρου και αντιπροέδρου του Ν.Π.Δ.Δ. Κοινωνικής προστασίας και Αλληλεγγύης, Πολιτισμού και Αθλητισμού». Η σχετική εγκύκλιος του υπουργείου καθορίζει ότι τα έξοδα παράστασης του προέδρου θα πρέπει να κυμαίνονται από 1.000 έως 1.400 ευρώ και του αντιπροέδρου στο 40% των εξόδων παράστασης του προέδρου.\nΗ πρόταση του εισηγητή ήταν για το μέγιστο αυτών των αποδοχών (1.400 ευρώ). Κατά τη συζήτηση του θέματος, ο κ. Καραντζίδης πρότεινε η αμοιβή αυτή να είναι λιγότερο προκλητική για το κοινό αίσθημα και να καθοριστεί στο ελάχιστο (1.000 ευρώ), πρόταση με την οποία συμφωνούσαμε και εμείς και πρόθεσή μας ήταν να τη ψηφίσουμε.\nΜε την ολοκλήρωση της συζήτησης, η κα πρόεδρος έθεσε σε ψηφοφορία μόνο την πρόταση του εισηγητή και αυτή ήταν η αιτία έντονης αντιπαράθεσης μεταξύ του επικεφαλής του συνδυασμού μας κ. Αιμίλιου Ασπρίδη και της προέδρου, η οποία κατέληξε στην ακραία απαίτησή της να αποβληθεί για 5 λεπτά από την αίθουσα ο κ. Ασπρίδης.\nΟ κ. Ασπρίδης αποχώρησε οριστικά από την αίθουσα και μετά από αυτόν, ακολουθήσαμε και οι υπόλοιποι σύμβουλοι του συνδυασμού μας.\nΚατά την αποχώρηση του ο κ. Ασπρίδης δέχτηκε φραστική επίθεση με χυδαίο υβρεολόγιο από δημοτικό σύμβουλο της πλειοψηφίας, ο οποίος αν και κλήθηκε να ανακαλέσει δεν το έκανε.\nα) η στάση της προέδρου είναι προσβλητική, όχι μόνο για τα μέλη του συνδυασμού μας, αλλά και για το σύνολο του δημοτικού συμβουλίου.\nβ) η απόφαση που ελήφθη στο συγκεκριμένο θέμα είναι κατάφωρα παράνομη και θα ζητήσουμε την ακύρωσή της.\nγ) ο υβριστής δημοτικός σύμβουλος της πλειοψηφίας δεν είχε το σθένος ούτε καν να ζητήσει στοιχειωδώς συγνώμη.\nδ) στο δελτίο τύπου που εξέδωσε το γραφείο Τύπου του δημάρχου παραποιούνται τα πραγματικά γεγονότα, με αποκορύφωμα τη ψευδή αναφορά για δήθεν απειλητικές εκφράσεις του κ. Ασπρίδη προς το προεδρείο και τους συμβούλους της πλειοψηφίας.\nε) ο κ. δήμαρχος με τέτοια τεχνάσματα προσπαθεί να αποφύγει την ουσία των θεμάτων που απασχολούν τους δημότες, που στην προκειμένη περίπτωση ήταν η απαίτησή μας για μείωση των τιμολογίων της ΔΕΥΑΦ.\nΓια όλα τα παραπάνω και ως ελάχιστη ένδειξη διαμαρτυρίας, αποφασίσαμε – με όλο το σεβασμό προς τους συναδέλφους μας δημοτικούς συμβούλους – να μην παραστούμε στην αμέσως επόμενη συνεδρίαση του δημοτικού συμβουλίου, που είναι προγραμματισμένη για την Παρασκευή 8 Ιουλίου 2011.\nΥ.Γ.: Το παρόν δελτίο Τύπου κοινοποιείται και στην κ. πρόεδρο του δημοτικού συμβουλίου, για να το αναγνώσει - όπως οφείλει – στην έναρξη της συνεδρίασης.\nΓια το συνδυασμό «Δημοτική Κίνηση Πολιτών Φλώρινας»


Αγοράζοντας D-Bal (Dianabol) στην Εύβοια Ελλάδα – CrazyBulk D-Bal Best Dianabol Εναλλακτικές κριτική συμπλήρωμα – TheDianabol\nΑγοράζοντας D-Bal (Dianabol) στην Εύβοια Ελλάδα – CrazyBulk D-Bal Best Dianabol Εναλλακτικές κριτική συμπλήρωμα\nHome » Review » dianabol » Αγοράζοντας D-Bal (Dianabol) στην Εύβοια Ελλάδα – CrazyBulk D-Bal Best Dianabol Εναλλακτικές κριτική συμπλήρωμα\nΣκοπεύετε να κερδίσει σκληρά και ξηρά μυϊκή μάζα και Ενισχύστε τη δύναμή σας για την τεράστια Αντλίες; D-Bal από CrazyBulk είναι μια ασφαλής εναλλακτική λύση 100% για Dianabol / Dbol που θα μπορούσε να σας βοηθήσει να αποκτήσετε άπαχο μυϊκό ma\n0.1 Σκοπεύετε να κερδίσει σκληρά και ξηρά μυϊκή μάζα και Ενισχύστε τη δύναμή σας για την τεράστια Αντλίες;\n0.2 D-Bal από CrazyBulk είναι μια ασφαλής εναλλακτική λύση 100% για Dianabol / Dbol που θα μπορούσε να σας βοηθήσει να αποκτήσετε μυϊκή μάζα και δύναμη, χωρίς αρνητικές συνέπειες.\n5 CrazyBulk D-Bal Dianabol Εύβοια Ελλάδα Τιμή και καλύτερες προσφορές:\nΣκοπεύετε να κερδίσει σκληρά και ξηρά μυϊκή μάζα και Ενισχύστε τη δύναμή σας για την τεράστια Αντλίες;\nD-Bal από CrazyBulk είναι μια ασφαλής εναλλακτική λύση 100% για Dianabol / Dbol που θα μπορούσε να σας βοηθήσει να αποκτήσετε μυϊκή μάζα και δύναμη, χωρίς αρνητικές συνέπειες.\nέχει πράγματι πάρει εξαιρετική μαρτυρίες πελατών\nDianabol ή methandrostenolone είναι ένα από τα πιο γνωστά της μυϊκής μάζας και σκληρότητα να πάρει στεροειδή. Παρ ‘όλα αυτά, μπορεί να οδηγήσει σε μεγάλη αρνητικά αποτελέσματα. Αγοράζοντας D-Bal (Dianabol) Στην Εύβοια Ελλάδα – CrazyBulk D-Bal Best Dianabol Εναλλακτικές κριτική συμπλήρωμα. D-Bal από Crazy Μαζική είναι μια επιλογή 100% ακίνδυνη για αυτό το στεροειδές που μπορεί να σας βοηθήσει να συσκευάσει σε επιπλέον κιλά άπαχο, σκληρό και ξηρό μυϊκή μάζα χωρίς τα είδη των αρνητικών παρενεργειών.\nΕνθαρρύνει τη σύνθεση των πρωτεϊνών και την κατακράτηση αζώτου στο σώμα και σας βοηθά να αποκτήσετε διάσταση και σκληρότητα σε πολύ σύντομο χρονικό διάστημα. Είναι μια φόρμουλα που έχει δημιουργηθεί μετά από μακρά έρευνα και θα μπορούσε να παράγει αποτελέσματα σε τόσο χαμηλά όσο 2 εβδομάδες. Αυτό που καθιστά ακόμη πιο προτιμότερο είναι ότι λαμβάνεται από το στόμα και δεν πρέπει να κάνουν χρήση των βελόνες ή ενέσεις. Μερικά από τα δραστικά συστατικά σε D-Bal από τρελό Bulk περιλαμβάνουν τα ακόλουθα:\nΜεταξύ ένα από τα πιο βασικά επιπτώσεις των D-Bal από Crazy Bulk είναι ότι δεν μειώνεται η τεστοστερόνη σας. Παρ ‘όλα αυτά, θα πρέπει να στοιβάζονται και με διάφορες άλλες διόγκωσης και την αντοχή παράγοντες όπως Trenorol (TBAL), Anadrole και ούτω καθεξής από CrazyBulk.\nκάντε κλικ εδώ για να αγοράσετε d-bal Dianabol στην Εύβοια Ελλάδα »\n1 Μιμείται Dianabol ή Methandrostenolone – Dianabol ή methandrostenolone ονομάζεται ο παππούς όλων των στεροειδών. Είναι ένα ισχυρό διόγκωσης στεροειδές που ήταν η αρχική να καθιερωθεί. Πολλοί επαγγελματίες κατασκευαστές σώμα αναγνωρίζονται έχουν χρησιμοποιηθεί. Ωστόσο, ήταν εκτός νόμου, αν οι αρνητικές συνέπειες του ήρθε ti φως. D-Bal από Crazy Μαζική προσομοιώνει αυτό το στεροειδές με καμία από τις ανεπιθύμητες παρενέργειές της. Δεν είναι απλά ένα προσωπικό ευνοείται ακόμα έχει πράγματι επιπλέον έχει πάρει εξαιρετικές ατομικές αξιολογήσεις.\n2 αυξάνει την πρωτεϊνική σύνθεση και την κατακράτηση αζώτου – D-Bal από CrazyBulk παράγει μια πολύ αναβολική ατμόσφαιρα στο σώμα και ενισχύει τη σύνθεση πρωτεϊνών και την κατακράτηση αζώτου, έτσι ώστε να μπορείτε να πάρετε τη μυϊκή μάζα και σκληρότητα εξαιρετικά γρήγορα. Επίσης, ενισχύει τη ροή του αίματος στους μυϊκούς ιστούς σε όλη την άσκηση. Ακριβώς ό, τι αυτό σημαίνει είναι ότι η μυϊκή μάζα σας πάρει ακόμα περισσότερο οξυγόνο και θρεπτικά συστατικά για να αναπτυχθούν και επισκευής. Εκτός από αυτό, βοηθά την αύξηση της κίνησης και την εστίασή σας, όπως καλά.\n3 100% Νομική – D-Bal από Crazy Μαζική είναι 100% νόμιμη και δεν αποτελείται από κάθε είδους απαγορευμένων υλικών. Μπορείτε να το αγοράσετε σε απευθείας σύνδεση πάνω από τον πάγκο. Ο κατασκευαστής έχει ένα εξαιρετικό ιστορικό ως αποτέλεσμα αξιολογείται bodybuilding συμπληρώματα τους, και αν πράγματι, D-Bal είναι μόνο μία από τις πιο δημοφιλείς και αποτελεσματικές στεροειδές εναλλακτικές λύσεις που δημιουργούνται από CrazyBulk.\nΟι περισσότεροι Συνιστώμενη Stack – Το Διογκωτικό Stack συνδυάζει D-Bal με Decaduro, Trenorol (Trenbolone) και Testo Max και μπορεί να σας βοηθήσει να αποκτήσουν όσο το 30 επιπλέον κιλά άπαχο δύσκολο μυών σε απλά έναν κύκλο 8 εβδομάδων. Αγοράζοντας D-Bal (Dianabol) Στην Εύβοια Ελλάδα – CrazyBulk D-Bal Best Dianabol Εναλλακτικές κριτική συμπλήρωμα. Κάθε σύνολο Διογκωτικό Set (Ένα μπουκάλι κάθε D-Bal, Decaduro, Trenorol και Testo Max) διαρκεί 4 εβδομάδες και ένα κύκλο 8 εβδομάδων ζητά δύο σύνολα του Διογκωτικό στοίβας. Αυτή η στοίβα έχει λάβει καταπληκτική ατομικών αξιολογήσεων.\nΙσχυρότερη στεροειδών Stack – Αυτή είναι μια στοίβα για σοβαρές bodybuilders δεδομένου ότι ένα ισχυρό συνδυασμό της 6ης αποτελεσματική νομική στεροειδή που περιλαμβάνουν D-Bal, Anadrole, Decaduro, TBal 75, Testo Max και κλενβουτερόλη. Αυτή η στοίβα είναι τόσο ισχυρή που θα μπορούσε να βοηθήσει ακόμη hardgainers χύμα με κάποια στερεά μυϊκό ιστό. Είναι όχι μόνο την τόνωση της ανάπτυξης των μυών και δύναμη όμως επίσης βοηθά να λιώσει περίσσεια λίπους στο σώμα. Είναι ιδανικό για καθαρό διόγκωσης.\nD-Bal από CrazyBulk είναι μια αποτελεσματική αντοχή και μυϊκή κερδισμένος ιστού. Δεν έχει δυσμενείς παρενέργειες. Μετά προσπαθεί να βρει χρόνο, δεν μπορώ να ανακαλύψει τίποτα αρνητικό σχετικά με αυτό.\nCrazyBulk D-Bal Dianabol Εύβοια Ελλάδα Τιμή και καλύτερες προσφορές:\nΑν θα μπορούσατε να αγοράσετε ένα μπουκάλι D-Bal για $ 59.99, θα ήθελα πολύ να συμβουλεύουμε να το δοκιμάσετε για τουλάχιστον 2 μήνες για τα πιο αποτελεσματικά αποτελέσματα. Αγοράζοντας D-Bal (Dianabol) Στην Εύβοια Ελλάδα – CrazyBulk D-Bal Best Dianabol Εναλλακτικές κριτική συμπλήρωμα . Ακόμη καλύτερα, θα πρέπει να μία από τις σωρούς (διόγκωσης στοίβα, ή τη μέγιστη στοίβα) για την ταχύτερη ανάπτυξη των μυών. Μερικές από τις καλύτερες προσφορές αποτελούνται από τα ακόλουθα:\nD-Bal Dianabol Εύβοια Ελλάδα Προσφορές\nPrevious Previous post: Αγοράζοντας D-Bal (Dianabol) στη Φλώρινα Ελλάδα – CrazyBulk D-Bal Best Dianabol Εναλλακτικές κριτική συμπλήρωμα\nNext Next post: Αγοράζοντας D-Bal (Dianabol) στον Έβρο Ελλάδα – CrazyBulk D-Bal Best Dianabol Εναλλακτικές κριτική συμπλήρωμα


Η BMW M5 έγινε 35 ετών και το γιορτάζει! - AutoGreekNews\nΑρχική » Η BMW M5 έγινε 35 ετών και το γιορτάζει!\nΗ BMW M5 έγινε 35 ετών και το γιορτάζει!\nΤο 1984 εμφανίστηκε από την Βαυαρία ένα σεντάν, που σκοπό είχε να προκαλέσει εφιάλτες στα υπεραυτοκίνητα της εποχής. Θύμιζε BMW 5αρα Ε28, όμως οι επιθετικοί προφυλακτήρες, η χαμηλωμένη ανάρτηση, το διακριτικό spoiler, οι ζάντες της BBS και τα σήματα «Μ5» κάτι έκρυβαν. Και αυτό ήταν ένα ιπποφορβείο κάτω από το καπό, με την μορφή του ατμοσφαιρικού Μ88/3 εξακύλινδρου εν σειρά 3.5λιτρου κινητήρα και των 282 ίππων του – μοτέρ προερχόμενο κατευθείαν από την πρώτη Μ της Ιστορίας, την εμβληματική Μ1.\n35 ολόκληρα χρόνια μετά, η κορυφαία εκπρόσωπος του Μ GmbH έχει φτάσει αισίως τα 625 άλογα, από 4.4 διπλά υπερτροφοδοτούμενα λίτρα σε διάταξη V8. Ποιος καταλληλότερος τρόπος για τον εορτασμό των γενεθλίων, από την επετειακή BMW M5 Edition 35 Years; Το αυτοκίνητο βασίζεται στην M5 Competition και ξεχωρίζει από αυτήν χάρις στο μοναδικό χρώμα Individual Frozen Dark Grey II και τον συνδυασμό του με το Graphite Grey, που συναντάμε στις επίσης αποκλειστικές για την Edition 35 Years 20αρες ζάντες αλουμινίου.\nΔείτε ακόμα: Νέα BMW M8 με πρωτοφανή ηλεκτρονικά συστήματα! (+video)\nΠίσω από αυτές οι δαγκάνες των δισκόφρενων είναι βαμμένες μαύρο χρώμα, ενώ ιδιαίτερη λεπτομέρεια συνιστά το γεγονός πως στο πίσω μέρος απουσιάζει το σήμα «M5». Μια νέα σπορ εξάτμιση, ωστόσο, δηλώνει βροντερό «παρών».\nΣτο εσωτερικό κεντρίζουν το βλέμμα τα δερμάτινα καθίσματα σε χρώμα Merino black και οι μπεζ ραφές τους, ενώ η χρυσαφί απόχρωση στις επενδύσεις αλουμινίου στην κεντρική κονσόλα και τις πόρτες αποτελούν επίσης ίδιον της επετειακής έκδοσης. Ο ψηφιακός πίνακας οργάνων των 12,3 ιντσών και η κεντρική οθόνη των 10,3, παρουσιάζονται αναβαθμισμένες και ενσωματώνουν στοιχεία από την νέα 8αρα και την X5. Τα σήματα «M5 Edition 35 Yahre» ξεκαθαρίζουν το τοπίο για οδηγό και επιβάτες, σε περίπτωση που δεν έχουν ήδη καταλάβει ότι βρίσκονται σε έκδοση περιορισμένης παραγωγής.\nΠόσο περιορισμένης; Μόλις 350 κομμάτια θα διατεθούν, με την αντίστοιχη πλακέτα που φέρει τον αύξοντα αριθμό του μοντέλου. Για το τέλος αφήσαμε το χάσμα στις επιδόσεις, που δημιουργούν 3,5 δεκαετίες εξέλιξης. Η πρώτη Μ5 ήθελε 6,5 δλ. για να επιταχύνει στα 100 χλμ./ώρα από στάση και έφτανε τα 250 χλμ./ώρα τελικής. Η τελευταία Competition απαιτεί λιγότερο από τον μισό χρόνο για την ίδια μέτρηση (3,1 δλ!) και περιορίζεται ηλεκτρονικά είτε στα κλασικά 250 χλμ./ώρα, είτε στα 304 χλμ./ώρα με την προσθήκη του M Driver’s Package! Βέβαια η αλήθεια είναι πως πλέον η M5 είναι τετρακίνητη -με λειτουργία καθαρόαιμης πίσω κίνησης-, αλλά την μεγάλη διαφορά την κάνουν τα 340 παραπάνω άλογα και η κατά 410 Nm μεγαλύτερη ροπή, μαζί με το 8τάχυτο αυτόματο κιβώτιο και τα ηλεκτρονικά συστήματα.\nTags: BMW BMW M5 Competition BMW M5 Edition 35 Years\nOι τιμές της ηλεκτρικής Mercedes EQC στην Ελλάδα Volkswagen T-Cross: Πληρότητα από τη βάση


Bitcoin: απέφυγε τη διάσπαση σε δύο blockchain - iGuRu\nhome / news / Bitcoin: απέφυγε τη διάσπαση σε δύο blockchain\nBitcoin: απέφυγε τη διάσπαση σε δύο blockchain\n23 Ιούλιος, 2017, 5:57 μμ in news\nTo Bitcoin φαίνεται ότι τελικά θα αποτρέψει τη διάσπασή του σε δύο blockchain που θα δημιουργήσει δύο νομίσματα, κατά την μελλοντική αναβάθμιση του δικτύου της για να ενισχύσει ικανότητα επεξεργασίας περισσότερων συναλλαγών.\nΟι Bitcoin miners δήλωσαν την Παρασκευή ότι υποστηρίζουν τη λεγόμενη Πρόταση βελτίωσης Bitcoin (Bitcoin Improvement Proposal ή BIP) 91, αποφεύγοντας τη διάσπαση του bitcoin σε δύο blockchains. Οι Bitcoin miners αντιπροσωπεύουν ένα δίκτυο χειριστών υπολογιστών που διαφυλάττουν το blockchain ή ένα δημόσιο βιβλίο με τις εγγραφές όλων των συναλλαγών με bitcoin\nΤο BIP 91 είναι το πρώτο βήμα σε μια μεγαλύτερη προσπάθεια αναβάθμισης του bitcoin μέσω του λογισμικού που ονομάζεται SegWit2x.\nΣύμφωνα με το Reuters, την Παρασκευή, η υποστήριξη για το BIP 91 έφθασε σχεδόν το 100%, υπερβαίνοντας το απαιτούμενο όριο του 80%, σύμφωνα με τους αναλυτές και τους συμμετέχοντες στην αγορά του ψηφιακού νομίσματος.\nΜερικοί επενδυτές αρχίζουν να σκέφτονται πια πολύ σοβαρά το Βitcoin, για την εκρηκτική απόδοσή του και τη δυνατότητα του να ανταγωνιστεί το χρυσό και τα χρήματα που εκδίδονται από κάθε κράτος σαν μέσο αποθήκευσης αξιών. Η ζήτηση για Βitcoin έχει αυξηθεί σε οκτώ χρόνια με μια κεφαλαιοποίηση αγοράς που φτάνει τα 40 δισεκατομμύρια δολάρια…\nΌμως, οι φόβοι για το διαχωρισμό του Βitcoin σταμάτησαν την τρελή ζήτηση για το ψηφιακό νόμισμα τις τελευταίες εβδομάδες. Μετά την τιμή ρεκόρ που έφτασε τα 3.000 δολάρια, το bitcoin άρχισε να πέφτει στα $1.830 στην πλατφόρμα Bitstamp. Την Παρασκευή, διαπραγματεύθηκε στα $2.647.\nΗ αναβάθμιση λογισμικού έρχεται για να αντιμετωπίσει τους περιορισμούς του δικτύου bitcoin στην επεξεργασία των εκατομμυρίων ημερησίων συναλλαγών. Το δίκτυο του Βitcoin είχε αρχίσει να μην είναι σε θέση να επεξεργαστεί όλες τις συναλλαγές αρκετά γρήγορα.\n“Το BIP 91 φέρνει την επόμενη καινοτομία, γιατί το Βitcoin ήταν λίγο αργό”, δήλωσε ο Rob Viglione, συνιδρυτής του ZenCash, ενός ψηφιακού νομίσματος επικεντρωμένου στην ιδιωτικότητα και την ασφάλεια.\nΠριν από την έγκριση του BIP 91, κάποιοι επενδυτές του κλάδου ανησυχούσαν για το ότι θα μπορούσαν να χωριστούν σε δύο ανεξάρτητα νομίσματα, επειδή οι βασικοί προγραμματιστές του δικτύου και οι miners επιθυμούσαν διαφορετικούς τρόπους για να αυξήσουν την κλίμακα του Βitcoin.\nBitcoin: Ο συμβιβασμός μεταξύ των δύο ομάδων επιτεύχθηκε μέσω του SegWit2x.\n“Το Βitcoin έχει τώρα μια ξεκάθαρη διαδρομή με πρόσθετα χαρακτηριστικά που επιτρέπουν ταχύτερες συναλλαγές με χαμηλότερο κόστος”, δήλωσε ο Charles Hayter, διευθύνων σύμβουλος της εταιρίας Cryptocompare που ασχολείται με την ανάλυση ψηφιακών νομισμάτων.\nΗ ολοκληρωμένη αναβάθμιση στο δίκτυο του Βitcoin δεν θα συμβεί πριν από το φθινόπωρο, δήλωσε ο Viglione, επειδή πρέπει να γίνουν πολλά πριν ενεργοποιηθεί το νέο λογισμικό.\nΟι συμμετέχοντες στην αγορά έχουν διαμαρτυρηθεί ήδη για την καθυστέρηση στις συναλλαγές. Οι αναλυτές αναφέρουν ότι μια συναλλαγή Βitcoin κοστίζει κατά μέσο όρο 83 cents για την εκτέλεση, πράγμα που σημαίνει ότι οι μικροπληρωμές δεν είναι εφικτές στο δίκτυο.\nΤο δίκτυο περιορίζεται επίσης στις περίπου επτά συναλλαγές το δευτερόλεπτο. Σε σύγκριση, η Visa διαχειρίζεται κατά μέσο όρο 2.000 συναλλαγές το δευτερόλεπτο.\nBitcoin: απέφυγε τη διάσπαση σε δύο blockchain was last modified: Ιούλιος 23, 2017, 5:57 μμ by giorgos\nΤο πρώτο Bitcoin ATM στην Ελλάδα είναι γεγονός Bitcoin; 30 Ιουλίου – 1η Αυγούστου σταματήστε τις συναλλαγές Το Bitcoin ξεπερνάει την τιμή του χρυσού Bitcoin Cash 24 ώρες μετά το τρίτο ψηφιακό νόμισμα Athens 14th Bitcoin and Blockchain Meetup\nPrevious Post: « Κίνα: εγκατάσταση spyware σε smartphones μουσουλμάνων\nNext Post: Διαδικτυακή Αλητεία χθες σήμερα και αύριο »


Αγρίνιο: Έσωσε αγοράκι από φόλα! (ΦΩΤΟ + ΗΧΗΤΙΚΟ) - ΣΥΝΕΙΔΗΣΗ\nΣΥΝΕΙΔΗΣΗ › Αγρίνιο: Έσωσε αγοράκι από φόλα! (ΦΩΤΟ + ΗΧΗΤΙΚΟ)\nΑγρίνιο: Έσωσε αγοράκι από φόλα! (ΦΩΤΟ + ΗΧΗΤΙΚΟ)\nΣΥΝΕΙΔΗΣΗ • 17 Μαΐ 2018 11:16:41 EEST Αγρινιο, Κοινωνικα Νεα\nΑπίστευτο περιστατικό στην πλατεία Παναγοπούλου\nΕκτός ελέγχου η κατάσταση στο Αγρίνιο και την ευρύτερη περιοχή – Πλέον κινδυνεύουν ακόμα και μικρά παιδιά\nΟι φόλες στο Αγρίνιο και την ευρύτερη περιοχή λαμβάνουν αισίως επικίνδυνες διαστάσεις. Πλέον έχουμε φτάσει σε τέτοιο σημείο που δεν απειλούνται μόνο τα ζώα αλλά ακόμα και μικρά παιδιά! Η «Σ» βέβαια από την πρώτη στιγμή έχει επιστήσει την προσοχή ώστε να μην γίνει το κακό κάτι που απεφεύχθη την ύστατη κυριολεκτικά στιγμή προ ημερών σε ένα από πιο κεντρικά και πολυσύχναστα μέρη του Αγρινίου. Στην πλατεία Παναγοπούλου (Συντριβάνι).\nΌπως κατήγγειλε στη «Σ» ο κ. Τάσος Χασαπάκης, προ ημερών είχε ξεκινήσει για την καθιερωμένη του βόλτα με το σκυλί του στην πόλη. Φτάνει λοιπόν στην πλατεία Παναγοπούλου και αντιλαμβάνεται ότι ένα αγοράκι, περίπου τριών ετών, που είχε διαφύγει της προσοχής των γονιών του, έχει βρει κάτι στο γκαζόν (στο σημείο που μας δείχνει στη φωτογραφία) και προσπαθεί να το φάει. Σπεύδει άμεσα στο σημείο και βλέπει μικρά λουκάνικα με δηλητήριο, που προφανώς προορίζονταν από ανεγκέφαλο που τα είχε αφήσει εκεί, για κάποιο τετράποδο. Ευτυχώς η παρέμβαση του κ. Χασαπάκη ήταν άμεση και γλίτωσε το αγοράκι από τα χειρότερα! Μάλιστα όπως ανέφερε στη «Σ» ο ευσυνείδητος συμπολίτης μας, ενημέρωσε σχετικά για το συμβάν και την τοπική αστυνομία, η οποία κατέγραψε το περιστατικό.\nΓια το λόγο αυτό, σε πλήρη επιβεβαίωση του χθεσινού ρεπορτάζ της «Σ» προγραμματίστηκε μεγάλη συγκέντρωση διαμαρτυρίας, με επίκεντρο τη Γέφυρα Ρίου – Αντιρρίου, την Κυριακή 27 Μαΐου στις 10 το πρωί, στην οποία θα λάβουν μέρος, μέλη των Φιλοζωικών Οργανώσεων Αγρινίου, Μεσολογγίου, Πάτρας και Ερατεινής Φωκίδας, ενώ την ερχόμενη εβδομάδα θα πραγματοποιηθεί δράση στον πεζόδρομο της Χαριλάου Τρικούπη. Αντιδράσεις αναγκαίες που στόχο έχουν την ευαισθητοποίηση της κοινής γνώμης και την εξάλειψη των φαινομένων κακοποίησης και θανάτωσης ζώων.\nΦρικτό θέαμα στο κέντρο του Αγρινίου! (ΦΩΤΟ + ΗΧΗΤΙΚΟ)\n24 Φεβ 2020 Κατούνα: 3° Παιδικό Αποκριάτικο Καρναβάλι του Δήμου Ακτίου Βόνιτσας


ΝΕΟ ΑΘΛΗΤΙΚΟ ΝΟΜΟΣΧΕΔΙΟ\nΤην αντίθεσή του δηλώνει ο ΣΕΓΑΣ\nΑντίδραση και από τον πρόεδρο της ΕΟΚ Γ. Βασιλακόπουλο\nΘέση κατά του αθλητικού νομοσχεδίου που κατέθεσε προς δημόσια διαβούλευση η κυβέρνηση πήρε ο ΣΕΓΑΣ και με σχετική του ανακοίνωση δηλώνει την αντίθεσή του στις νέες αλλαγές που προωθούνται από τον υφυπουργό Αθλητισμού Λευτέρη Αυγενάκη. Στην ανακοίνωση τονίζεται ότι το νομοσχέδιο στοχεύει στην αποσταθεροποίηση του αθλητισμού στη χώρα, ενώ χαρακτηρίζονται αντισυνταγματικές οι διατάξεις του. Ο ΣΕΓΑΣ επισημαίνει πως η κυβέρνηση θα πρέπει πρώτα να ασχοληθεί και να δώσει λύση σε βασικά ζητήματα, όπως αυτό της κατάστασης των αθλητικών εγκαταστάσεων της χρηματοδότησής τους, και μάλιστα σε μια κρίσιμη προολυμπιακή περίοδο. Ειδικά για την προετοιμασία ενόψει Ολυμπιακών του Τόκιο, η Ομοσπονδία Στίβου αποκαλύπτει πως αυτή έχει ξεκινήσει σε συνθήκες κατώτερες από αυτές που η πολιτεία όφειλε να διασφαλίζει.\nΟπως σημειώνεται μεταξύ άλλων στην ανακοίνωση, το νέο αθλητικό νομοσχέδιο «από τη μια πλευρά αναστέλλει διατάξεις που αφορούν εσωτερικές διαδικασίες των αθλητικών φορέων χωρίς να λέει τι θα ισχύσει από εδώ και πέρα, και από την άλλη φέρνει διατάξεις που αφορούν συνταγματικά δικαιώματα και μάλιστα με αναδρομική ισχύ, απαξιώνοντας και αποσταθεροποιώντας το αθλητικό κίνημα σε μια χρονική στιγμή που χρειάζεται νηφαλιότητα, στήριξη και επίλυση προβλημάτων ενόψει των Ολυμπιακών Αγώνων του Τόκιο. Η όλη φιλοσοφία που αποπνέει το νομοσχέδιο κινείται εκτός ορίων του άρθρου 16 παρ. 9 του Συντάγματος, που μιλάει για προστασία και υψηλή εποπτεία του Αθλητισμού».\nΠαράλληλα ο ΣΕΓΑΣ γνωστοποιεί τις θέσεις του για τις επίμαχες διατάξεις του νέου αθλητικού νομοσχεδίου:\n«1. Καμία ρύθμιση που αφορά ατομικά δικαιώματα στο πλαίσιο της ενασχόλησης με την εκπροσώπηση του αθλητικού κινήματος και τη Διοίκηση των Αθλητικών Φορέων δεν μπορεί να έχει αναδρομική ισχύ σε μία Δημοκρατία.\n2. Το θέμα της ποσόστωσης των φύλων στα Διοικητικά Συμβούλια των φορέων του Αθλητισμού ήταν επαρκώς ρυθμισμένο με την προηγούμενη ρύθμιση του Ν. 2725/99, πριν την ψήφιση του Ν. 4603/19.\n3. Το ζήτημα του εκλογικού συστήματος με το οποίο διεξάγονται οι αρχαιρεσίες των Σωματείων, Ενώσεων και Ομοσπονδιών ήταν επίσης επαρκώς ρυθμισμένο πριν τον Ν. 4603/19\n4. Η προθεσμία μέσα στην οποία το κράτος έχει υποχρέωση να ελέγχει τη νομιμότητα των κανονισμών κάθε αθλήματος δεν πρέπει να καταργηθεί, εφόσον δεν έχουμε έκτακτες συνθήκες (...)».\nΓ. Βασιλακόπουλος: «Θέλουν να γίνουμε εντολοδόχοι»\nΤην αντίθεσή του στο νέο αθλητικό νομοσχέδιο δήλωσε και ο πρόεδρος της Ελληνικής Ομοσπονδίας Καλαθοσφαίρισης, Γιώργος Βασιλακόπουλος, σε συνέντευξή του στην αθλητική ιστοσελίδα «gazzeta.gr». Το χαρακτήρισε «αντισυνταγματικό», «παράνομο και ανήθικο» καθώς και «αντίθετο προ την Ολυμπιακή καταστατική χάρτα της ΔΟΕ». Εκανε δε λόγο για μία ακόμα προσπάθεια βίαιης ανατροπής των Ομοσπονδιών, οι οποίες, τόνισε, εκλέγονται από τη λαϊκή τους βάση. «Ποιοι είναι αυτοί που θα καθορίσουν και θα βάλουν περιορισμούς; Δεν έχουν κανένα δικαίωμα, ούτε από το λαό. Εμείς από τη βάση εκλεγόμαστε, δεν διοριζόμαστε. Επί Ασλανίδη αυτά...», σημείωσε ο πρόεδρος της ΕΟΚ.\nΑναφερόμενος στους πραγματικούς στόχους τόσο του συγκεκριμένου όσο και παλιότερων νομοσχεδίων ως προς τη διοίκηση των αθλητικών ομοσπονδιών, ο Γ. Βασιλακόπουλος σημείωσε πως όλα αυτά γίνονται γιατί «θέλουν να γίνουμε εντολοδιεκπεραιωτές. Εντολοπαραλήπτες και εντολοδιεκπεραιωτές. Ε, δε θα τους κάνουμε το χατίρι. Δε γίνεται αυτό. Το αθλητικό κίνημα έχει ανεξαρτησία και αυτοδιοίκητο. Εμείς δεν αμειβόμαστε. Εγώ και ο γενικός γραμματέας εδώ μέσα, δεν παίρνουμε λεφτά. Στο αθλητικό κίνημα όσοι θέλουν να προσφέρουν πρέπει να το κάνουν χωρίς ανταλλάγματα. Ετσι λέει η αθλητική κοινωνία».\nΒΙΛΕΡΜΠΑΝ - ΠΑΝΑΘΗΝΑΪΚΟΣ\nΓια το πρώτο «διπλό»\nΜετά τη νικηφόρα πρεμιέρα στο ΟΑΚΑ, ο Παναθηναϊκός στο πλαίσιο της 2ης αγωνιστικής της Ευρωλίγκας πάει και για το πρώτο «διπλό» της σεζόν. Οι «πράσινοι» αντιμετωπίζουν απόψε τη Βιλερμπάν στη Λιόν (21.45 - Novasports 1) και καλούνται να κάνουν ό,τι και με τον Ερυθρό Αστέρα. Ο αγώνας πάντως αναμένεται δύσκολος, καθώς η γαλλική ομάδα προέρχεται από ευρεία νίκη επί του Ολυμπιακού για την 1η αγωνιστική.\nΣ' αυτό στάθηκε ο τεχνικός του Παναθηναϊκού Αργύρης Πεδουλάκης, εκτιμώντας ότι η Βιλερμπάν είναι ανεβασμένη ψυχολογικά και γι' αυτό χρειάζεται ιδιαίτερη προσοχή. Δεν υπάρχουν εύκολα παιχνίδια στην Ευρωλίγκα, συνέχισε, όλα έχουν τις δικές τους δυσκολίες, στις οποίες η ομάδα θα πρέπει να είναι έτοιμη να αντεπεξέλθει κάθε φορά. Εν προκειμένω προέβλεψε ότι κλειδί του αγώνα στη Γαλλία από τη σκοπιά του Παναθηναϊκού θα είναι η αμυντική λειτουργία και ο έλεγχος των ριμπάουντ, στοιχεία στα οποία τόνισε ότι θα πρέπει να υπερισχύσουν απόψε οι παίκτες του.\nΣχολιάζοντας την εμφάνιση απέναντι στον Ερυθρό Αστέρα, ο Αρ. Πεδουλάκης σημείωσε πως η ομάδα προσπαθεί να βρει την ισορροπία της στο ξεκίνημα της σεζόν, ενώ για τα σκαμπανεβάσματα στο ρυθμό ανέφερε ότι χρειάζεται καθημερινή δουλειά ώστε να κατακτηθεί ένα σταθερό επίπεδο απόδοσης.\nΑπό την αποστολή του Παναθηναϊκού στη Γαλλία απουσιάζει ο Νίκος Παππάς, καθώς παρά τη συμμετοχή του στους αγώνες του πρωταθλήματος θεωρείται ότι ακόμα δεν έχει μπει σε ρυθμούς Ευρωλίγκας. Τη θέση του στη 12άδα πήρε ο Μπεν Μπέντιλ.\nΑλλοι αγώνες της βραδιάς: TΣΣΚΑ Μόσχας - Μπάγερν Μονάχου (20.00 - Novasports 4), Ερυθρός Αστέρας - Φενερμπαχτσέ (20.00 - Novasports 3), Ρεάλ Μαδρίτης - Μακάμπι Τελ Αβίβ (22.00 - Novasports 2).\nΤο 2 στα 2 στην Ευρωλίγκα ψάχνει ο Παναθηναϊκός κόντρα στη Βιλερμπάν\nΑργησε να «ξυπνήσει»\nΠαρά την υπερπροσπάθειά του στο 4ο δεκάλεπτο να «γυρίσει» τον αγώνα, ο Προμηθέας δεν τα κατάφερε και ηττήθηκε χτες στην Πάτρα από τη Μονακό με 77-74 για τη 2η αγωνιστική του ομίλου του στο Εurocup. Στην ουσία οι Μονεγάσκοι επιβεβαίωσαν την ιδιότητα του φαβορί του ομίλου (μαζί με τη Βίρτους Μπολόνια), με απολογισμό 2 νίκες - 0 ήττες, ενώ ο Προμηθέας έχει 1-1.\nΟι Πατρινοί αιφνιδιάστηκαν στο πρώτο μέρος και παρασύρθηκαν από το ρυθμό της Μονακό, η οποία με πρωταγωνιστές τους Κλέμονς και Μπάκνερ πήρε μεγάλη διαφορά στο σκορ (34-16 στο 16'), ενώ το ημίχρονο έληξε 32-42. Στην τρίτη περίοδο η ελληνική ομάδα προσπάθησε να μη χάσει εκ νέου την επαφή με το σκορ, βελτιώθηκε αμυντικά και με τον Λίποβι να δίνει σημαντικές λύσεις έριξε τη διαφορά σε μονοψήφιο νούμερο (59-51).\nΣτο τελευταίο δεκάλεπτο ο Προμηθέας χάρη στα μακρινά σουτ μείωσε σε 61-58 στο 34', για να αποσπαστεί εκ νέου η Μονακό, 68-59 στο 37'. Οι παίκτες του Μάκη Γιατρά έδειξαν χαρακτήρα και ξαναμπήκαν στον αγώνα στο τελευταίο λεπτό (72-70), δεν κατάφεραν όμως να ολοκληρώσουν την ανατροπή, καθώς η Μονακό χάρη στην ευστοχία της στις βολές και τη συγκέντρωσή της διατήρησε το προβάδισμα μέχρι τη λήξη.\nΤα δεκάλεπτα: 14-22, 32-42, 51-59, 74-77\nΠρομηθέας: Χολ 8, Μπαμπ 7, Λίποβι 10, Αγραβάνης 14, Λόουερι 7, Κασελάκης 9, Κατσίβελης, Φίλερ, Μπόγρης 2, Ελις 17\nΜονακό: Μποστ 9, Κλέμονς 13, Λακόμπ 4, Τιλί 3, Γεγκέτ 6, Ο' Μπράιεν 5, Μπάκνερ 16, Ουαταρά, Μπούβα 2, Ενις 19\nΠΟΔΟΣΦΑΙΡΟ - ΕΘΝΙΚΗ ΑΝΔΡΩΝ\nΠασχαλάκης στη θέση του Μπάρκα\nΣτη σκιά του σοβαρού τραυματισμού του Βασίλη Μπάρκα, ο οποίος υπέστη κάταγμα στον αντίχειρα κατά τη διάρκεια της προπόνησης της Τρίτης, η Εθνική ομάδα ποδοσφαίρου μπαίνει στην τελική ευθεία της προετοιμασίας της για τους αγώνες με αντιπάλους την Ιταλία εκτός (12/10) και τη Βοσνία εντός έδρας (15/10) στο πλαίσιο των προκριματικών του Euro 2020. Το απρόοπτο με τον τερματοφύλακα της ΑΕΚ υποχρέωσε τον ομοσπονδιακό τεχνικό Τζον Φαν Σιπ να επαναφέρει στην αποστολή τον Αλέξανδρο Πασχαλάκη, προκειμένου να συμπληρωθεί η τριάδα των τερματοφυλάκων.\nΘυμίζουμε ότι η Εθνική δεν έχει ουσιαστικές ελπίδες πρόκρισης στην τελική φάση του Euro και οι εναπομείναντες αγώνες των προκριματικών έχουν λάβει χαρακτήρα προετοιμασίας της ομάδας ώστε να είναι έτοιμη για τα προκριματικά του Μουντιάλ 2022. Ο ίδιος ο Φαν Σιπ σε συνέντευξη σε ιταλικά ΜΜΕ έθεσε ως στόχο την πρόκριση στην τελική φάση στο Κατάρ.\nΣτο πλαίσιο λοιπόν της προετοιμασίας ενόψει των αγώνων με Ιταλία και Βοσνία, ο Φαν Σιπ δοκιμάζει διάφορα σχήματα, με στόχο να δει νέα πρόσωπα, όπως ο Χατζηδιάκος, ο Λημνιός ή ο Ρέτσος, που θα ενσωματωθεί στην Εθνική ανδρών αφού ολοκληρώσει τις υποχρεώσεις του με την αντίστοιχη των Ελπίδων.\nΑναβολή ΔΣ, παραμένει η αναστολή\nΟύτε αυτό το Σαββατοκύριακο - δεύτερο συνεχόμενο - θα διεξαχθούν αγώνες Super League 2. Το πρωτάθλημα της δεύτερης κατηγορίας παραμένει υπό αναστολή, μετά και την αναβολή του προγραμματισμένου για σήμερα έκτακτου ΔΣ που είχε προαναγγείλει η Λίγκα Α2 - Β' Εθνικής, με αντικείμενο την κατάσταση που έχει διαμορφωθεί με τα τηλεοπτικά δικαιώματα του πρωταθλήματος.\nΗ Λίγκα είχε δώσει προθεσμία μέχρι χτες προκειμένου να κατατεθούν προτάσεις για την απόκτηση των τηλεοπτικών δικαιωμάτων, δόθηκε όμως παράταση μέχρι τη Δευτέρα 14/10, καθώς η ΕΡΤ ζήτησε να καλύπτονται οι προϋποθέσεις για μεταδόσεις high definition και όχι standard definition, σε περίπτωση που οι δύο πλευρές συμφωνήσουν και τα τηλεοπτικά δικαιώματα δοθούν στην EΡT Sports.\nΠΕΡΙΣΤΕΡΙ: Πυρκαγιά σε διαμέρισμα στις εργατικές κατοικίες (VIDEO)\nΟΡΓΑΝΩΣΕΙΣ ΛΑΚΩΝΙΑΣ ΤΗΣ ΚΝΕ: Ιστορικός περίπατος στα χνάρια του ΕΑΜ και του ΔΣΕ (ΦΩΤΟ)\nΠΕΛΛΑ - ΠΙΕΡΙΑ - ΗΜΑΘΙΑ: Δεν θα πραγματοποιηθούν παρελάσεις λόγω των αυξημένων κρουσμάτων κορονοϊού\nΕΔΕΣΣΑ: Τρεις τραυματίες από πρόσκρουση τρέιλερ σε στάση ΚΤΕΛ


Κωστής Ταξιδεύων: Ανεμελιά\nΩ ανέμελε Αύγουστε μου θυμίζεις τα παιδικά μου χρόνια, πιότερο από τους άλλους μήνες. Είσαι ένα τσαμπί σταφύλια και μια φέτα καρπούζι. Οι φασολιές και τα καλαμπόκια που παίζαμε κρυφτό. Τα άσπρα βότσαλα του Ασπροπόταμου,\nΕίσαι η ανεμελιά που χάθηκε στα δύσκολα μεσήλικα καλοκαίρια. Στις αναπάντητες διαδρομές των παιδικών μας ονείρων. Τότε που μας έσπρωξες στις στενωπούς των πόλεων, στις φυλακές των διαμερισμάτων, στις ουρές ανείπωτων υποχρεώσεων. Τότε που από το μικρό χωριό θα κατακτούσαμε τον μέγα κόσμο.\nΜετά από τόσα ανυπάκουα καλοκαίρια, πάλι με καλείς στις παιδικές μου ρίζες.\nΑύγουστε μεσιάζεις τη ζωή, προκαλείς κάθε φορά.\nΕίσαι μια κούνια παιδική, με πας από δω κι από κει. Και με φέρνεις πάλι στη κρυστάλλινη πηγή δίπλα στον αιώνιο πλάτανο.\nΤις νύχτες πέφτουν βροχή τ΄ αστέρια, μισοτελειωμένες ευχές σβήνουν στον ουρανό.\nΑύγουστε σου χαρίζω τα καλοκαίρια μου, χάρισε την ανεμελιά μου. Ένα έλατο, μια αστραπή, μια μέρα η ζωή μου. Μια στιγμή, ένα φιλί!


Πάτρα: Συνέλευση Δημοτικής Ενότητας Παραλίας | Τέταρτο\nHome / ΕΠΙΛΕΓΩ / Πάτρα: Συνέλευση Δημοτικής Ενότητας Παραλίας\n24 Ιανουαρίου 2022, 13:42\nΠάτρα: Συνέλευση Δημοτικής Ενότητας Παραλίας\nΜε πρωτοβουλία της Δημοτικής Αρχής πραγματοποιήθηκε, την Πέμπτη 20 Ιανουαρίου 2022, λαϊκή συνέλευση της Δημοτικής Ενότητας Παραλίας, με την παρουσία εκπροσώπων φορέων της περιοχής και κατοίκων για να συζητηθούν τα θέματα της περιοχής και να γίνει διάλογος επί αυτών.\n«Είναι τιμή μας να διεκδικήσουμε από αυτούς που μας κλέβουν. Με τη μηχανοκίνητη πορεία και τη συγκέντρωση του Σαββάτου 29 Γενάρη στο Σύνταγμα, θα δείξουμε στην κυβέρνηση ότι δεν κάνουμε πίσω στα αιτήματα της Πάτρας και θα στείλουμε μηνύματα και σε άλλους Δήμους της χώρας να κάνουν το ίδιο». Αυτό τόνισε, στη Συνέλευση της Δημοτικής Ενότητας Παραλίας, ο Δήμαρχος Πατρέων, Κώστας Πελετίδης, καλώντας τους εκπροσώπους των φορέων που ήταν παρόντες, να συμμετέχουν στην μεγάλη κινητοποίηση που διοργανώνει η Δημοτική Αρχή, μαζί με το Εργατικό Κέντρο Πάτρας.\nΤη συνέλευση άνοιξε, με την τοποθέτησή της, η Αντιδήμαρχος Αναστασία Τογιοπούλου, η οποία μεταξύ άλλων ανέφερε:\n«Είναι πολλαπλές οι ζημιές από τον covid και για το λαό αλλά και για το Δήμο. Λόγω της πανδημίας, τη χρονιά που πέρασε, μειώθηκαν οι ρυθμοί μας, γιατί και χρηματοδότηση δεν είχαμε και αναγκαζόμαστε να δουλεύουμε με λιγότερο προσωπικό.\nΜέχρι τώρα σταθήκαμε στο πλευρό κάθε λαϊκής οικογένειας που δοκιμάστηκε από την πανδημία, από την ανεργία και την ακρίβεια.\nΗ κυβέρνηση, που παρακρατεί από το Δήμο τις χρηματοδοτήσεις, θέλει να μας σπρώξει στο να βάλουμε επιπλέον φόρους στους δημότες.\nΈχουμε να αντιμετωπίσουμε ένα σύστημα που θέλει τις υπηρεσίες του Δήμου να περάσουν σε ιδιώτες εργολάβους γι’ αυτό και μας απαγορεύει τις προσλήψεις.\nΕμείς δεν πρόκειται να ακολουθήσουμε αυτό το δρόμο και το δείχνουμε στην πράξη. Όταν αναλάβαμε Δημοτική Αρχή τα τέλη στη Δημοτική Ενότητα Παραλίας, ήταν 1,2 ευρώ το τετραγωνικό μέτρο. Το 2015 τα πήγαμε 0,90 ευρώ το τετραγωνικό, το 2020 0,81 ευρώ το τετραγωνικό και το 2021 0,73 ευρώ το τετραγωνικό. Αντί να αυξήσουμε τα τέλη, τα μειώσαμε και θα συνεχίσουμε έτσι.\nΓια να μπορούμε να καλύψουμε όλες τις σύγχρονες ανάγκες μας και για να γίνουν έργα που θα ωφελήσουν το λαό, πρέπει να διεκδικήσουμε τα λεφτά που μας χρωστάει το κράτος. Πρέπει να διεκδικήσουμε όλα αυτά που χρωστά η κυβέρνηση στον πατραϊκό λαό, από τον οποίο μόνο παίρνει. Γι’ αυτό σας θέλουμε όλους μαζί μας στη μεγάλη κινητοποίηση στο Σύνταγμα, για να τους πούμε ότι δεν θα σταματήσουμε αν δεν δικαιωθούμε».\nΑκολούθως πήρε το λόγο ο Πρόεδρος της ΔΕΥΑΠ, Ανδρέας Παπανικήτας, και αναφέρθηκε στο σημαντικότατο, όπως το χαρακτήρισε, έργο της αναβάθμισης του βιολογικού καθαρισμού στην περιοχή και υπογράμμισε την ανάγκη να ενισχυθεί με προσωπικό η ΔΕΥΑΠ για να μπορεί να ανταποκρίνεται στις ανάγκες των δημοτών για έργα, τονίζοντας ότι «δεν θα αφήσει η Δημοτική Αρχή να χάσει το δημόσιο χαρακτήρα της η υπηρεσία ύδρευσης όπως θέλουν οι κυβερνώντες για όλες τις δημοτικές υπηρεσίες ύδρευσης».\nΣτη συνέχεια τοποθετήθηκαν οι εκπρόσωποι των δημοτικών κοινοτήτων και οι φορείς που ήταν παρόντες θέτοντας ζητήματα που απασχολούν τις κοινότητές τους, αναγνωρίζοντας το ενδιαφέρον και το έργο που κάνει η Δημοτική Αρχή, ενώ εκδήλωσαν και το ενδιαφέρον να συμμετέχουν στην κινητοποίηση στο Σύνταγμα.\nΣτην λαϊκή συνέλευση παρέστησαν η Αντιπρόεδρος της ΔΕΥΑΠ Ιουλία Γιαννιτσοπούλου, ο Αργύρης Φιλιππόπουλος, Σύμβουλος Δημάρχου σε θέματα Κοινοτήτων, Πρόεδροι κι εκπρόσωποι Τοπικών Κοινοτήτων.